Immigration to Australia (کۆچ بۆ ئوسترالیا): May 2015\nلێكۆڵینه‌وه ده‌كرێت سه‌باره‌ت به كه‌یسى گۆڕى به كۆمه‌ڵى په‌نابه‌ران\nبه‌رپرسانى مالێزیا رایانگه‌یاند لێكۆلێنه‌وه له دوازده پۆلیسى وڵاته‌كه‌یان ده‌كه‌ن؛ به تۆمه‌تى په‌یوه‌ندییان له گه‌ڵ گروپێكى قاچاغیكردن به مرۆڤ. به پێى لێكۆڵینه‌وه‌كان چوار كه‌س له‌و پۆلیسانه دواى لێكۆڵینه‌وه و چاودێرى ورد له لایه‌ن هێزه ئه‌منییه‌كانه‌وه له ساڵى رابردوو تاكو ئێستا ده‌ستگیر كراون.\nهه‌روه‌ها هه‌شت پۆلیسى تریش ده‌ستگیر كراون. شایه‌نى باسه چه‌ند رۆژ له مه‌وبه‌ر پۆلیسى ماڵێزیا رایگه‌یاند: كه سه‌د و سى و نۆ گۆڕ له بیست و هه‌شت كه‌مپى نایاسایى قاچاخیكردن به مر‌وۆڤیان له سنورى تایله‌ند دۆزیوه‌ته‌وه؛ كه گۆمانى ئه‌وه هه‌یه ته‌رمى په‌نابه‌ران له‌و گۆڕانه‌دابن. هاوكات خالید ئه‌بوبه‌كر به‌ڕێوه‌به‌رى پۆلیسى مالێزیا رایگه‌یاند: كه ئه‌و گۆڕانه دووهه‌فته له‌مه‌وبه‌ر دۆزراونه‌ته‌وه .\nPosted by Kochi Kurdan at 6:59 PM No comments:\nLabels: ئوسترالیا, ئوسترالیا، به‌نگلادیش, په‌نابه‌ر, په‌ناخواز, قاچاخ, قاچاخچى, کۆچ\nكاركردنی نایاسایی دەبێتە تاوان\nحکومەتی بەریتانیا ڕایگەیاند پوختەی ژمارەی کۆچبەران بۆ بەریتانیا لە ساڵی ڕابردوودا بەرزبۆتەوە بۆ ٣١٨هەزار کەس، ئەمەش دوو هێندەی ساڵی پێشترە. کە دیارە پوختەی ژمارەی کۆچبەران بریتیە جیاوازی ژمارەی ئەو کەسانەی دێنە وڵاتەکەوە لەگەڵ ژمارەی ئەوی کەسانەی وڵاتەکە جێدەهێڵن.\nبەپێی نوسینگەی ئاماری نەتەوەیی بەریتانیا، سێ بەشی ئەو کەسانە بۆ کارکرد و خوێندن گەشت دەکەن بۆ بەریتانیا، کۆچکردنی هاوڵاتیانی یەکێتی ئەوروپا بە پلەی یەکەم و هەروەها هاوڵاتیانی دەرەوەی یەکێتی ئەوروپا بۆ بەریتانیا بەرێژەیەکی بەرز زیادیکردووە. ئەمەش شکاندنی ئەو پەیمانە بوو کە دەیڤد کامیرۆن لە ساڵی ٢٠١٠دا دابووی بۆ کەمکردنەوەی ژمارەی کۆچبەران بۆ ١٠٠هەزار کەس.\nلەلایەکی ترەوە، هەر ئەمڕۆ هەریەك لە دەیڤد کامیرۆن سەرۆك وەزیران و تێریزا مەی وەزیری ناوخۆ پلانی حکومەتی بەریتانیایان خستەروو، بۆ کەمکردنەوەی ژمارەی کۆچبەران بۆ بەریتانیا لە پێنج ساڵی داهاتوودا.\nلە وتارەکەیدا کە لە وەزارەتی ناوخۆیی وڵاتەکەی پێشکەشی کرد، دەیڤد کامیرۆن باسی لە پرۆژە یاساکەی کرد، کە بۆ کۆنترۆڵکردنی کۆچکردن دەخرێتەبەردەم پەرلەمان، تاوەکو ئەو فشارەی لەسەر خزمەتگوزایەکانی کەرتی گشتیە کەمبکرێتەوە. هەروەها ئاماژەی بەوە کرد جێبەجێکردنی ئەم یاسایە پێویستی بە هەماهەنگی سەرجەم بەشەکانی حکومەت هەیە.\nپرۆژە یاساکەی حکومەتی نوێی بەریتانیا سێ خاڵی سەرەکی دەگرێتەخۆ.\nیەکەم، ڕێگەگرتن لە کارکردنی نایاسایی ئەو کەسانەی کە ڤیزەکانیان بەسەرچووە، یاخود ڤیزەی کاریان نیە، بەشێوەیەك کە کارکردنی نایاسایی دەبێتە ئەنجامدانی تاوان و دەستبەسەر ئەو هەقدەستەدا دەگیرێت کە وەریانگرتووە.\nخاڵی دووەم، هاندانی خاوەنکارەکانی بەریتانیایە بۆ دامەزراندنی توانای ناوخۆیی و لێپرسینەوە لەو خاوەنکارانەی کە هەقدەستێکی کەم بە کرێکاران دەدەن. هەروەها بۆ ئامادەکردنی لێهاتوویی و شارەزایی ناوخۆیی بۆ پڕکردنەوەی ئەو هەلی کارانەی کە لەئارادان.\nسێیەم ، مەسەلەی ئەنجامدانی گۆڕانکاریە لە یاساکانی یەکێتی ئەوروپادا، بەشێوەیەك کە هاندانی هاوڵاتیانی ئەوروپی بۆ هاتنە بەریتانیا کەم بکەنەوە. ئەم خاڵە قورسترینیانە لەبەرئەوەی پەیوەندی بە سەرجەم ئەندامەکانی یەکێتی ئەوروپاو و دانوستاندن هەیە لەگەڵیاندا. هەندێك لە خاڵەکانی پرۆژە یاساکە دەچێتە خانەی هێڵی سوری وڵاتانی یەکێتی ئەوروپاوە.\nهەر لە پڕۆژە یاساکەدا باس لە مەسەلەی ڕوبەڕووبونەوەی قەیرانی کۆچی هاوڵاتیانی ئەفریقا و خۆرهەڵاتی ناوەڕاست لەڕێگەی نایاسایی و مەترسیدارەوە بۆ ئەوروپا کراوە.\nدوای خستنەروی پلانەکانی حکومەت بۆ کۆنترۆڵکردنی کۆچکردن، ڕاستەوخۆ کاردانەوەی لایەن و رێکخراو و کەسایەتیە جیاجیاکان هاتە ئاراوە، بەشێوەیەک پەنجە دەخەنە سەر چەند بەربەستێک لەبەردەم پرۆژە یاساکەدا و هەندێکیش ڕەخنە لە حکومەت دەگرن لە چۆنێتی مامەڵەکردن لەگەڵ ئەم بابەتە هەستیارەدا.\nیەکێک لە پەرلەمانتارەکانی پارتی پارێزگارانی بەریتانیا ڕایگەیاند، بابەتی دۆزینەوە و مامەڵەکردن لەگەڵ کۆچکردوانی نایاساییدا، هەم مەسەلەیەکی هەستیارە، وەك ئاماژەی پێداوە و هەم زحمەتە بۆ هێزەکانی پۆلیس، وەك سەرۆکی فیدراسیۆنی پۆلیسی بەریتانیا باسی لێوەکردووە.\nلە کاردانەوەیەکیشدا هەندێك لە نوێنەرانی سەرمایەدار و بازرگانیەکان ناڕازی بوونی خۆیان پیشانداوە بەرامبەر بە پرۆژە یاساکە و وردەکاریەکانی ناوی.\nلە سەرەتای ئەمسالەوە شەپۆلی کۆچکردنی نایاسایی بۆ وڵاتانی ئەوروپا بەشێوەیەکی بەرچاو زیادیکردووە، بە تایبەت دوای تەشەنە سەندنی قەیرانی ناوخۆیی هەریەکە لە وڵاتانی میسر و لیبیا و سوریا و عێراق و چەند دەوڵەتێکی تری باکوری ئەفریقا.\nPosted by Kochi Kurdan at 6:45 PM No comments:\nLabels: به‌ریتانیا, په‌نابه‌ر, کۆچ, کۆچبه‌ر, کۆچی کوردان\nبه وێنه: بڕینی سنووره‌كان به هه‌ر نرخێك بێت\nبه‌رده‌وام، ده‌یان هه‌زار په‌نابه‌ر، له وڵاته به‌دۆزه‌خكراوه‌كانی ڕۆژهه‌ڵاتیانه‌وه، به‌ره‌و ڕۆژئاوای سه‌رزه‌مینی خه‌ونه‌كانیان به‌ڕێوه‌ن، بۆ ئه‌و مه‌به‌سته‌ش ده‌یان ڕێگای جیاواز و ترسناكایان بۆ بڕینی سنووره‌كان گرتووه‌ته به‌ر.\nPosted by Kochi Kurdan at 9:57 PM No comments:\nLabels: په‌نابه‌ر, په‌ناخواز, دیپۆرت, دیپۆرت كردنه‌وه, کۆچ, کۆچبه‌ر, کۆچی کوردان\nقاچاخچیه‌کی هه‌ولێر به ١٠ ساڵ زیندانی سزا درا\nدادگایه‌كی ئوسترالیا سزای 10 ساڵ زیندانیكردنی به‌سه‌ر قاچاخچیه به‌ڕه‌گه‌ز كورده‌كه‌دا سه‌پاند ئه‌ویش له‌پاش ساغبوونه‌وه‌ی تاوانی ناردنی دوو به‌له‌م له په‌ناخوازان به‌شێوه‌یه‌كی قاچاخ بۆ دوورگه‌ی كریستماسی ئوسترالیا له ساڵی 2001 دا.\nسه‌ید ئومێد، ته‌مه‌ن 43 ساڵ، که خه‌ڵکی هه‌ولێره، ماوه‌ی چه‌ندین ساڵه له‌ڕێگه‌ی پارێزه‌ره‌كه‌یه‌وه ململانێی دادگاكانی ئوسترالیا ده‌كات تا له مالیزیاوه نه‌گوازرێته‌وه بۆ ئوسترالیا به‌مه‌به‌ستی دادگایكردنی به‌ڵام دواجار بڕیاری راده‌ستكردنی به دادگاكانی ئوسترالیا بۆ ده‌رچوو.\nئه‌مڕۆ چوارشه‌ممه 20/5/2015، له پاش چه‌ند دانیشتنێكی دادگا، بڕیاری 10ساڵ زیندانیكردنی بۆ ده‌رچوو، هه‌رچه‌نده پارێزه‌ره‌كه‌ی به‌جۆرێك به‌رگری لێكردووه له دانیشتنه‌كانی دادگادا كه سه‌ید ئومێد رۆڵێكی خۆنه‌ویستانه‌ی بینیوه بۆ هاوكاریكردنی په‌ناخوازان، به‌ڵام دادگا ئه‌و به‌هانه‌یه‌ی ره‌تكردۆته‌وه.\nمارك هێرۆن، دادوه‌ری كه‌یسه‌كه‌ی سه‌ید ئومێد، رایگه‌یاند كه ئومێد په‌ناخوازانی له مالیزیا بینیوه‌و مامه‌ڵه‌ی له‌گه‌ڵ كردوون و شوێنی حه‌وانه‌و و ناردنی ئه‌و په‌ناخوازانه‌شی دابینكردووه له ئه‌نده‌نوسیاو پاره‌شی لێكۆكردوونه‌ته‌وه‌و پاشان له هه‌لومه‌رجی ناسه‌لامه‌ت و له‌رێگه‌ی به‌له‌می نه‌شیاو و خراپه‌وه كه ژیانیانی خستۆته مه‌ترسیه‌وه په‌ناخوازانی له‌ڕێگه‌ی ده‌ریاوه‌و به‌قاچاخ ناردووه بۆ ئوسترالیا.\nبه‌پێی وورده‌كاری كه‌یسه‌كه‌ی، سه‌ید ئومێد ده‌بێت له‌لایه‌نی كه‌م شه‌ش ساڵ و نیوی سزاكه‌ی به‌بێ مه‌رجی ئازادكردن له زینداندا بێت و ئه‌وه‌ش له‌و كاته‌وه ده‌ستپێده‌كات كه‌له مالیزیاش له زینداندا بووه كه به‌رواری 17 ی ئه‌یلولی 2010 یه.\nسه‌رچاوه/ ئاژانسی هه‌واڵی ئه‌ی بی سه نیوز، ماڵپه‌ری رادیۆ ئوسترالیا\nوێنه‌ی هاوپێج: وێنه‌یه‌كی دروستكراوی سه‌ید ئومێده له‌لایه‌ن ئاژانسی ئه‌ی بی سی نیوزه‌وه\nLabels: ئوسترالیا, ئوسترالیا، به‌نگلادیش, دیپۆرت, دیپۆرت كردنه‌وه, قاچاخ, قاچاخچى, کۆچ, کۆچبه‌ر, کۆچی کوردان\nكەمپەكانی پەناخوازان لە فینلاند پڕبوون لە كورد\nچوونی گەنجانی كورد بۆ وڵاتانی ئەوروپا و بەتایبەتی سوێد و فینلاند بەردەوامە، بەڵام كەمترینیان رێی پیادەی قاچاخ دەگرنەبەر، بەڵكو لەرێگەی كڕینی ڤیزاوە خۆیان دەگەیەننە ئەو وڵاتەی دەیانەوێت لێی بمێننەوە. ئێستا هیندی و ئەفغانی و بەنگلادیشی، موشتەریی پلە یەكی قاچاخچیانی سەر سنووری نێوان توركیا و یۆنان و ئیتاڵیان كە زۆربەی ئەو قاچاخچیانەش كوردن و مامەڵەیەكی "نامرۆڤانە" لەگەڵ ئەم پەناخوازانەدا دەكەن.\nلە دوای رووخانی رژێمی بەعس لە 2003دا كوردی باشووری كوردستان و عێَراقییەكان، زۆرترین رێژەی ئەو پەناخوازانەیان پێكدەهێنا كە روویان لە وڵاتانی ئەوروپا دەكرد، بەڵام لەدوای بەهاری عەرەبی، تونسی و جەزائیری و لیبییەكان و ئێستاش سوورییەكان و كوردی رۆژئاوای كوردستان، فراوانترین پێكهاتەی پەنابەرانی وڵاتانی ئەوروپین. زۆرینەشیان روو لە باكووری ئەوروپا و بەتایبەت سوید و فینلاند دەكەن.\nزۆربەی قاچاخچییەكان كوردن\nپەناخوازان رێگەی جۆراوجۆر تاقیدەكەنەوە بۆ گەیشتن بە ئەوروپا. سەرەڕای ئەوەی گەشتكردن بە فڕۆكە لە وڵاتانی وەكو عێراق، سووریا و ئەفغانستان و تونس و جەزائیر و وڵاتانی دیكەوە بۆ زۆربەی وڵاتانی ئەوروپا ئاسانترە بە بەراورد بە رابردوو، بەڵام هێشتا هەندێك لە پەناخوازان بە رێگە كلاسیكییەكان لە رێگەی قاچاخچییەكانەوە سەفەر دەكەن.\nبەپێی بەدواداچوونێكی (رووداو) لەبارەی چۆنیەتی گەیشتنی ئەو پەناخوازانە بە ئەوروپا، دەركەوت زۆربەی قاچاخچییەكانی ئێستا كوردن، بە تایبەتی ئەوانەی لە توركیاوە پەنابەران دەگوازنەوە بۆ یۆنان و پاشانیش بۆ ئیتاڵیا. لەوێشەوە پەنابەران بە رێگەی جیاواز روو لە وڵاتانی ناوەڕاست و باكووری ئەوروپا دەكەن.\nبژوێن گەنجێكی تەمەن 22 ساڵانە و 5 مانگە رووی لە فینلاند كردووە. بەڵام زیاتر لە 3 ساڵە كوردستانی بەجێهێشتووە. بژوێن بە (رووداو)ی گوت "زۆربەی قاچاخچییەكان كوردن، بەڵام كەمترین كورد بە رێگەی قاچاخ لەگەڵ ئەو قاچاخچیانە دێتە وڵاتانی ئەوروپا".\nبژوێن بەناوی گەشت بە پاسپۆرت چووەتە توركیا، پاشان لەگەڵ قاچاخچییەكی كورد چووەتە یۆنان و لەوێش قاچاخچییەكی دیكە بردوویەتی بۆ ئیتاڵیا.\nبژوێن كە ئێستا لە كەمپێكی پەنابەرانە لە فینلاند، گوتی "قاچاخچیی كورد زۆر ناپاكن. درۆت لەگەڵ دەكەن. رێگەیەكی 20 سەعاتی دەكەنە دوو سەعات و لە رێگەش داوای پارە دەكەن". گوتیشی "ئەوان بە دەمشڕترین قاچاخچی ناسراون و سووكایەتیەكی زۆر بە هیندی و ئەفغانی و بەنگلادیشییەكان دەكەن".\nهاوكار كە پەناخوازێكی دیكەی كوردە و لەگەڵ بژوێن پێكەوە هاتوونەتە فینلاند، گوتی "جاران لە ترسی برسێتی راماندەكرد و هەمان رەوشی ئێستای ئەفغانی و بەنگلادشییەكانمان هەبوو، كەچی قاچاخچیی كورد بێڕێزی بە پەناخوازان دەكەن و سووكایەتییان پێدەكەن".\nبە كڕینی موڵك وڵاتینامە وەردەگرن\nقاچاخچییەكان، بەسەر چەند ناوچەیەكدا دابەشبوون، زۆربەیان لەو پەناخوازانەن كە پێشتر نەیانتوانیوە بگەنە شوێنی مەبەست و بەهۆی گونجانیان لەگەڵ شوێنەكە و مانەوەیان لەوێ، بوونەتە قاچاخچی.\nئازاد مستەفا قاچاخچییەكی كوردە، ئەو بە (رووداو)ی گوت "زۆر هەوڵمدا دەرچم، بەڵام نەمتوانی. زیاتر لە 10 ساڵە لە توركیام و ئێستا كاری قاچاخچێتی دەكەم". ئازاد مستەفا لە رێگەی ئەو كارەوە رەوشی ژیانی زۆر باش بووە و لەرێگەی كڕینی موڵكەوە ئێستا وڵاتینامەی وڵاتێكی رۆژهەڵاتی ئەوروپای وەرگرتووە.\nرێگاكانی گەیشتن بە باكووری ئەوروپا\nدوو رێگەی جیاواز هەن بۆ گەیشتن بە باكووری ئەوروپا كە ئێستا پەناخوازان بە زۆری دەچنە ئەوێ بە تایبەتی فینلاند، بەشێكیان لە رێگەی شەمەندەفەر و بەشێكی دیكەشیان لەرێگەی كەشتی خۆیان دەگەیەننە باكووری ئەوروپا.\nوێستگەی دووەمی پەناخوازان ئەڵمانیایە، پاشان لەوێوە بۆ دانیمارك كە ئەمەیان كەمێك ئەستەمە. وەك هاوكار گوتی "زۆربەی كات پۆلیس لەسەر رێگەی دەرچوونەكانی ئەڵمانیا رادەوەستن".\nپاشان پەناخوازان لە دانیماركەوە لە رێگەی وشكانی و شەمەندەفەر و ئۆتۆمبیلەوە دەچنە سوید، بەشێكیان لەوێ خۆیان تەسلیم دەكەن و ئەوی دیكەشی لەرێگەی وشكانی دەچنە ستۆكهۆڵم و لەوێش بە كەشتی روو لە فینلاند دەكەن.\nكڕینی تكت.. رێگە ئەستەمەكە\nجگە لە حاڵەتە ناكاوەكان، تەنیا لە كاتی كڕینی تكت، پشكنین بۆ پاسپۆرت یان پەڕی مانەوە دەكرێت. ئەو پەنابەرانەی وڵاتینامەیان هەیە، یان ماوەی مانەوەی كاتی و هەمیشەییان هەیە، تكتی كەشتی و شەمەندەفەر دەكڕن و بە پارەیەكی زۆر بە پەناخوازانی دەفرۆشنەوە. ئەمەش زۆرتر پەنابەرانی كورد پەنای بۆ دەبەن.\nلە رێگەی نێوان سوید و فینلاند چەند كەشتییەك هەن، دیارترینیان كەشتییەكانی هەردوو كۆمپانیای ڤیكینگ و سیلیایە كە ئەمانە بە پلەی یەكەم بۆ گەشت و بەسەربردنی كاتن و لە رۆژانی شەممە و یەك شەممە نرخی بلیت گران دەكەن، بەڵام لە رۆژانی دیكە نرخ زۆر دادەبەزێنن، بۆ ئەندامانی بەخۆڕاییە.\nبژوێن گوتی "زۆرجار هاوڕێكانمان بە بەلاش پەیدای دەكەن و بە زیاتر لە 200 یۆرۆ بە پەناخوازانی دەفرۆشنەوە".\nلەناو كەشتییەكان، جگە لە شوێنی مانەوە، دەیان یانە و باڕ و شوێنی بەسەربردنی كات هەیە، زۆربەی پەنابەران رۆژانی قەرەباڵغ روو لە كەشتییەكان دەكەن، بۆ ئەوەی تووشی گرتن نەبن.\nكارمەندێكی كەشتییەكە كە كوردە و كاری پاككردنەوە دەكات، بە (رووداو)ی گوت "زۆرجار كۆمپانیاكەی ئێمە كە خاوەنەكەی ئاسیاییە، بەناوی پاككردنەوە پەناخوازان دێننە ناو كەشتییەكە".\nكارمەندێكی كەشتییەكە كە مافی ئەوەی نەبوو قسە بۆ (رووداو) بكات، گوتی "هەردوو لایەنی فینلاندی و سویدی گوشاریان بۆ زیاد كردووین لە خۆپارێزی و خۆلادان لە هەڵگرتنی ئەو خەڵكە قاچاخانە".\nبەپێی قسەی یەكێك لە كارمەندانی بارهەڵگری نێو كەشتییەكان، پێشتر لە رێگەی ئەو لۆرییانەی دەهاتنە نێو كەشتییەكان، پەناخوازەكان دەهێنرانە نێو كەشتییەكان، بەڵام ئێستا رێگەكان ئاسانترن.\nكەمپەكان .. دوا وێستگە\nدوای گەیشتن بە فینلاند كە دوا وێستگەیە، پەناخوازان خۆیان تەسلیم دەكەن و ئەوانەی ئەدرەسیان نییە، لە نێو كەمپەكان دەمێننەوە.\nزۆربەی كەمپە گەورەكان دەكەونە باكوور و بەشێكیشیان لە ناوەڕاستی وڵات و چەند دانەیەكیشیان بەتایبەت ئەوانەی كاتین، لە ناوەندی شارەكانن.\nكاترینا سۆهلاند، كارمەندی سەرپەرشتیاری كەمپی كۆتلا بە (رووداو)ی گوت "تەنیا لە 200 كەمپی باكووری وڵات زیاتر لە 5000 عێراقی هەن".\nناونووسنەكردنی كورد و ناساندنیان وەك عێراقی و ئێرانی و توركی و سووری یەكێكە لە كێشەكانی نەگەیشتن بە زانیاری. بەپێی قسەی كاترینا تەنیا لە رێگەی زمان جیاكراونەتەوە و بەپێی مەزەندەی ئەو رەنگە 8 هەزار پەناخوازی كورد لە كەمپەكانی فینلاند هەبن.\nسۆران پەنابەرێكی كوردە لە فینلاند و كاری پارێزەرایەتی بۆ پەناخوازان دەكات. ئەو گوتی "پرسی پەنجەمۆر یەكێكە لە كێشەكان". گوتیشی "ئەوانەی بەم دواییانە دێن، زۆربەیان تەمەنیان لە نێوان 18 تاوەكو 25 ساڵانە و توانای قسەیان نییە. ئەگەر مەترسیی ئەمنیی نەبێت، سنوورداش دەكرێنەوە".\nوەك سۆران باسیكرد، زۆربەی ئەو پەناخوازانە لە هەولێر، بەغدا و ئەنكەرە ڤیزا دەكڕن. دوو تاوەكو سێ رۆژ بەر لەتەواوبوونی ماوەی ڤیزاكەیان دێنە فینلاند و خۆیان تەسلیم دەكەن".\nئەوانەی پەنجەمۆریان هەیە، زوو ئاشكرا دەبن و دەنێردرێنەوە بۆ ئەو وڵاتەی ڤیزاكەیان لێوەرگرتووە كە تا ئێستا زۆربەیان نێردراونەتەوە بۆ ئەڵمانیا. ئەوانەشی كە پەنجەمۆریان نییە واتە لە كاتی كڕینی ڤیزاكە پەنجەمۆریان لێوەرنەگیراوە و نەخراونەتە نێو داتا بەیسی وڵاتانی ئەوروپی، چانسی مانەوە و وەرگرتنی مافی پەنابەرێتیان زیاترە.\nسۆران كە هاوكات كاری وەرگێڕان بۆ پەناخوازان دەكات، ئەو زانیاریانەی پشتڕاستكردەوە و گوتی "فینلاند راستەوخۆ كەس نانێرێتەوە، بۆیە چانسی مانەوەیان زیاترە".\nكوردی كەمپەكان شەڕانین\nبژوێن یەكێكە لەو گەنجانەی كێشەی پەنجەمۆری نییە، ئەو ئێستا لە كامپی لامپەردایە كە 24 كیلۆمەتر لەشاری هلسنكی دوورە. ئەو گوتی "كارتێكت بۆ دەكرێت، ئیدی مافی گەڕانت بە هەموو فینلاند هەیە".\nكاترین باسی رەوشی كەمپەكانی كرد و گوتی "كوردەكان زۆر شەڕ دەكەن". زۆر لە پەناخوازانی سەر بە نەتەوەكانی دیكەش ئەوەیان پشتڕاست كردەوە. بژوێن گوتی "بەڵێ ئەمە راستە، چونكە ئێمە هیچ قبوڵ ناكەین".\nعەبدولئیلاه كە سۆماڵییەكی نێو كەمپی لامپەردایە، گوتی "ئێمە كوردەكانمان زۆر خۆشدەوێن، بەڵام ئەوان بەچاوێكی دیكە سەیرمان دەكەن و زۆر شەڕمان لەگەڵ دەكەن، ئەوان زۆر شەڕانین".\nداوای سێكس لە كارمەندەكان دەكەن\nیەكێك لە كەمپە گەورەكانی پەنابەران كەوتووەتە شەقامی كارلین كاتوو لە باشووری رۆژهەڵاتی هلسنكی. بەپێی لێدوانی كارمەندێكی سەرپەرشتیار لەو كامپەدا، ئەوانەی دەمێننەوە زیاتر بۆ قۆناغی دابەشكردنە بەسەر ناوچەكانی دیكە.\nئەو كارمەندە كە نەیویست ناوی بڵاوبكرێتەوە چونكە مافی ئەوەی نییە بە ناوی ئیدارەی كەمپەكە لێدوان بدات، گوتی "یەكێك لەوانەی كورد و عێراقییەكانی پێ دەناسینەوە، حەزی ئەوانە بۆ پەیوەندی". بەپێكەنینەوە گوتی "رۆژانە داوای چوونە دەرەوە و نانخواردن و پەیوەندیم لێدەكەن، پەناخوازانی كورد زیاتر داوای سێكسم لێدەكەن، هەندێكیان داوا دەكەن شوویان پێبكەم".\nئەو لەوە سەری سوڕمابوو كە كوردەكانیش وەك بیانییەكانی دیكە مانگانە 100 یۆرۆیان دەدرێتی، "كەچی لە چێشتخانە و هۆتێلی 5 ئەستێرەیی داوەتم دەكەن كە رەنگە یەك ژەم خواردن لە 200 یورۆ تێپەڕێنێ".\nشەڕی كورد و عەرەب لە فینلاند\nلەو كەمپەی سەر شەقامی كارلین كاتوو 25 عێراقی لێیە كە 12یان كوردن. بەڵام لەوێش كورد و عەرەب بە یەكەوە هەڵناكەن.\nئەحمەد عەزیز كە خەڵكی بەغدایە و كوردی فەیلییە، بە (رووداو)ی گوت "كوردەكانی ئەم كەمپە من بە عەرەب حیساب دەكەن و ئامادەنین نانم لەگەڵ بخۆن". گوتیشی "پەناخوازانی كورد زۆریان رق لە عەرەب و سۆماڵییەكانە".\nمەسەلەی رقی كورد و سۆماڵی لەیەكتر، گەیشتووەتە نێوەندە سیاسییەكانی ئەو وڵاتەش.\nلە سەروبەندی هەڵمەتی هەڵبژاردنەكانی پەرلەمانی فینلاند كە مانگی رابردوو بەڕێوەچوو، سەرۆكی پارتی فینلاندییە رەسەنەكان كە بە ئاشكرا دژایەتی بیانییەكان دەكات، لە گفتوگۆیەكی تەلەڤزیۆنیدا، لەبارەی قبوڵنەكردنی بیانییەكان پرسیاری لێكرا، ئەو گوتی "بیانییەكان نەك لەگەڵ فینلاندییەكان ناگونجێن، بگرە خۆشیان یەكتری قبوڵ ناكەن".\nتیمۆ سۆینی، سەرۆكی پارتی فینلاندییە رەسەنە دژە بیانییەكان كە سەركەوتنیان لەم هەڵبژاردنە بەدەستهێنا، هەروەها گوتی "ئەوە من نیم جیاكاری دەكەم، كورد و سۆماڵییەكان خۆیان رقیان لە یەكدیە و بەردەوام شەڕ دەكەن".\nبەدوای ژیاندا دەگەڕێن\nئەو پەناخوازانەی لە كەمپەكاندا دەمێننەوە، هەر 3 -12 كەس بەپێی قەبارەی ژوورەكان، ژوورێكیان دەدرێتێ، سێ ژەم خواردن و خزمەتگوزاری وەكو تەندروستی و یاساییان بۆ دابینكراوە. مانگانەش هەر یەكەیان 100 یورۆی دەدرێتێ. ئەوانەشی لە كەمپەكانی دەرەوەی شارن، هەفتانە بە پاس دەهێنرێنە ناوەندی شار و پاشان دەگەڕێنرێنەوە.\nبژوێن كە لە كوردستان لە نانەواخانەیەك كاری دەكرد، گوتی "من لە كوردستان زیاتر لەو 100 یۆرۆیەم دەستدەكەوت و مانگانە 500 هەزار دینارم هەبوو، بەڵام لێرە زیاتر هەست بە ئارامی دەكەم". بژوێن چاوەڕێی وەرگرتنی مافی پەنابەری دەكات و دەڵێت "هەر كاتێك مافی پەنابەریم وەرگرت، دەخوێنم. لە كوردستان دەرفەتم نەبوو بخوێنم".\nژمارەی پەناخوازانی كورد لە فینلاند و سوێد\nئێستا ژمارەیەكی زۆر لەو پەناخوازانی روو لە سوێد و فینلاند دەكەن، كوردن. بەپێی زانیارییەكانی (رووداو) ساڵی رابردوو 8000 عێراقی روویان لە فینلاند كردووە كە 40%یان كورد بوون. هەروەها ئەمساڵیش 5000 عێراقی روویان لەم وڵاتە كردووە كە بەپێی گوتەی كارمەندێكی فەرمانگەی كۆچی فینلاند %45یان كوردن.\nبەپێی دوایین زانیاریی فەرمانگەی كۆچی سویدیش، لەبارەی پەناخوازان، ساڵی رابردوو 2902 پەناخوازی عێراقی پەنایان بۆ سوێد هێناوە. كە بەشێكیان كورد بوون. هەروەها 22 هەزار و 851 كەس لەسووریا هەڵاتوون و پەنایان بۆ حكومەتی سوێد بردووە، كە زۆربەیان كریستیان و كوردن.\nشاد محەممەد - روداو\nPosted by Kochi Kurdan at 9:29 PM No comments:\nLabels: ئه‌مریکا, ئه‌وروپا, په‌نابه‌ر, په‌ناخواز, دیپۆرت كردنه‌وه, سوید, سوێد, فینلاند, کامپ, کۆچ, کۆچبه‌ر, کۆچی کوردان\nچارەنوسی نزیكەی 8 هەزار پەناخواز نادیارە\nبەپێی ئامارێكی خەمڵێنراوی ڕێكخراوی كۆچی جیهانی ، نزیكەی 8 هەزار پەناخوازی بەڕەگەز ڕۆهینگیا و بەنگلادیشی لەئاوەكانی دەریای ئەندامان و گەرووی مالاكای نێوان هەردوو ووڵاـی مالیزیا و ئەندەنوسیادا گیریانخواردوە و پێویستیان بە هاناوەچوونی بەپەلەیە.\nفیل ڕۆبەرتسن ، جێگری بەرپرسی لقی ئاسیای ڕێكخراوی چاودێری مافی مرۆڤ ( هیومان ڕایتز ۆچ) ، حكومەتی بورما تاوانبار دەكات بە دروستكردنی ئەو قەیرانە و ڕایدەگەینێت كە حكومەتی ئەو ووڵاتە بەردەوامە لە چەوسانەوەی خەڵكی ڕۆهینیگیا ، كە گروپێكی ئێتنیكی بەڕەگەز موسوڵمانن و ئەوانیش ناچاربوون ژیانی خۆیان بخەنە مەترسیەوە و ووڵاتی خۆیان بەجێ بهێڵن.\nبەپێی زانیاریەكانی ئاژانسەكانی هەواڵ ، ئەو پەناخوازانە لەلایەن قاچاخچیەكانەوە لە ناوەڕاستی دەریاكاندا بەجێهێڵراون و هەندێكیشیان كە نەیاتوانیوە ئەو بڕە پارەیە بدەن كە داوایان لێكراوە دووچاری خراپ مامەڵەكردن بونەتەوە.\nبەهۆی نزیكی ئەو پەناخوازانە لەهەرسێ ووڵاتی مالیزیا و تایلەند و ئەندەنوسیا ، ئەو بەرپرسەی ڕێكخراوی چاودێری مافی مرۆڤ داوا لە حكومەتی ئەو سێ ووڵاتە دەكات كە كۆتایی بهێنن بە یاریكردن بە چارەنوسی ئەو پەناخوازانە و پێكەوە هەمائاهەنگی بكەن بۆ ڕزگاركردنیان چونكە واپێدەچێت هیچ كام لەو ووڵاتانە ئامادە نەبن وەریانبگرن و تائێستاش ئەوانیش سیاسەتی گێڕانەوەی بەلەمی پەناخوازان پیادە دەكەن.\nجگە لە كاركردن بە ئەنجامدانی ئۆپەراسیۆنەكانی دەستگیركردنی ئەوقاچاچیانەی كە بازرگانی بە گیانی پەناخوازانەوە دەكەن ، بەشێك لە ووڵاتانی باشووری خۆرهەڵاتی ئاسیا و ئوسترالیا بەردەوامن سیاسەتی گێرانەوەی بەلەمی پەناخوازان بۆ ئەو پێگەیەی بەلەمەكە لێوە هاتووە و بەوەش پەناخوازان ، وەك ڕێكخراوەكانی داكۆكیكار لەمافی مرۆڤ و پەناخوازان ئاماژەی بۆ دەكەن ، دووچاری پێشێلكردنی مافەكانیان دەبنەوە .\nبەپێی زانیاریەكانی ڕێكخراوەكە ، زیاتر لە 130 هەزار كەسی بەڕەگەز ڕۆهینگیای موسوڵمان لەناوخۆی ووڵاتی بۆرما ئاوارەن و لە هەلومەرجێكی خراپی مرۆیدا دەژین و زیاتر لە 28 هەزاری تریشیان تەنها لەسەرەتای ئەمساڵەوە بەبەلەم ئەو ووڵاتەیان بەجێ هێشتووە.\nهاوكات ، نەتەوە یەكگرتووەكانیش هۆشداریدەدن لە ئەگەری ڕوودانی كارەساتێكی مرۆیی گەورە ئەگەر دەستبەجێ ئۆپەراسیۆنی گەڕان و ڕزگاركردنی ئەو پەناخوازانە دەست پێنەكات.\nسەرچاوە : ئاژانسەكان\nLabels: ئوسترالیا، به‌نگلادیش, په‌نابه‌ر, په‌ناخواز, دیپۆرت, دیپۆرت كردنه‌وه, کۆچ, کۆچبه‌ر, کۆچی کوردان\nوڵاتانی ئەوروپا رێگریی لە کۆچی نایاسایی دەکەن\nسكرتێری گشتی ناتۆ، له كۆبوونه‌وه‌ی وه‌زیرانی ده‌ره‌وه‌ی ناتۆ له ئه‌نتاڵیا، دوای گفتوگۆكردن له‌سه‌ر كێشه‌ی ئه‌و ئاوارانه‌ی به‌رێگای نایاسایی له ده‌ریای سپییه‌وه به‌ره‌و وڵاتانی رۆژئاوا كۆچ ده‌كه‌ن، ئه‌م هه‌فته‌یه بڕیاره بۆ داواكردنی هاوكاری و خستنه‌ڕووی پێشنیازی به‌یه‌كه‌وه كاركردن بۆ رێگه‌گرتن له‌و كۆچه نایاساییه، له‌گه‌ڵ وه‌زیرانی به‌رگری وڵاتانی ئه‌ندامی یه‌كێتی ئه‌وروپا دا‌نیشێت.\nیەنس ستۆڵتیبێرگ، سكرتێری گشتی ناتۆ دەڵێ "به‌داخه‌وه ئێستا له ده‌ریای سپی هه‌ڕه‌شه هه‌یه و ژماره‌ی ئه‌و ئاوارانه‌ی ده‌شیانه‌وێت له ده‌ریای سپی بپه‌ڕنه‌وه زیاد ده‌كات، ژماره‌ی خنكان و گیانله‌ده‌ستانی ئه‌و ئاوارانه له‌ناو ده‌ریا روو له زیادبوونه، یه‌كێتی ئه‌وروپا بۆ رێگریكردن له‌و كێشه‌یه پاراستنی سنووره‌كانی به‌هێزتر ده‌كات، ئێمه‌ش وه‌ك ناتۆ بۆ هاوكاریكردنیان ئاماده‌ین".\nبه‌پێی راپۆرتی رێكخراوی كۆچی جیهانی، له 5 مانگی سه‌ره‌تای ئەمساڵ، 1700 كۆچبه‌ر له ده‌ریای سپی به‌هۆی نقومبوونی ئه‌و به‌له‌مانه‌ی كۆچی پێده‌كه‌ن خنكاون، ئه‌مه‌ش به به‌راورد له‌گه‌ڵ ساڵی رابردوو رێژه‌كه‌ی 30 هێندە زیادیكردووه. رێكخراوی كۆچی جیهانیش ئاماژه به‌وه ده‌دات، ره‌نگه رێژه‌ی خنكانی ئاواره‌كان بۆ ئه‌مساڵ بگاته 30000 كه‌س، ئەگه‌ر كۆچكردن به‌م شێوه‌یه به‌رده‌وام بێت.\nتوركیا وه‌كو یه‌كێك له ئه‌ندامانی ناتۆ به‌شێكی زۆری سنووره‌كه‌ی له باشوور ده‌كه‌وێته سه‌ر ده‌ریای سپی، بۆ رێگه‌گرتنیش له‌و كۆچه نایاساییه به نێو ئه‌و ده‌ریایه‌دا، ده‌بێته یه‌كێك له‌و وڵاتانه‌ی به‌شدار ده‌بێت له پاراستنی ئه‌و سنووره له‌گه‌ڵ ناتۆ و یه‌كێتی ئه‌وروپا. به‌شێكی زۆری ئاواره‌كانیش خه‌ڵكی سووریا و یه‌مه‌ن و ئه‌فغانستانن، كه له‌نێو ئه‌و ده‌ریایه‌دا گیانیان له‌ده‌ستداوه.\nPosted by Kochi Kurdan at 9:34 PM No comments:\nLabels: قاچاخ, قاچاخچى, کۆچبه‌ر, کۆچی کوردان\nبۆ ئه‌مه‌ریکا کۆچ بکه\nکۆچ بۆ ئوسترالیا\nپرۆگرامی فوڵبرایت؛ دوو ساڵ خوێندنی ماسته‌ر له ئه‌مریكا كه سه‌رجه‌م تێچوونه‌كان له لایه‌ن وه‌زاره‌تی ده‌ره‌وه‌ی ئه‌مریكاوه دابینده‌كرێت.\n١. دانیشتووی عێراق بێت\n٢. هه‌ڵگری بڕوانامه‌ی به‌كالۆریۆس\n٣. توانای زمانی ئینگلیزی، له تاقیكردنه‌وه‌ی تۆفڵ ٨٠ی هه‌بێت\n٤. ئه‌زموونی دوو ساڵ كاكردن\nPosted by Kochi Kurdan at 8:23 PM No comments:\nLabels: ئه‌مریکا, په‌نابه‌ر, په‌ناخواز, خوێندن, دكتۆرا, ده‌رفه‌تى خوێندن, کۆچ, کۆچبه‌ر, کۆچی کوردان, ماسته‌ر\nنەتەوەیەكگرتووەكان: قاچاخچی كورد لە نێو باندەكانی قاچاخچی لە ئاسیادا هەیە\nئاژانسی ئۆفیسی نەتەوە یەكگرتووەكانی تایبەت بە مادە هۆشبەرەكان و تاوان (UNODC) لە دواهەمین ڕاپۆتی خۆیدا سەبارەت بە دۆخی قاچاخچێتیكردن بە كۆچبەرانەوە لە ووڵاتانی ئاسیا هۆشداری دەدات و داوا دەكات لە ووڵاتانی ئەو كیشوەرە كە باشتر سنورەكانیان كۆنتڕۆڵ بكەن و هەوڵەكانیان چڕبكەنەوە بۆ لێكۆَلینەوە و بە سزاگەیاندنی باندە قاچاخچیەكانی كۆچبەران.\nبە پشت بەستن بەو زانیاریانەی دەست ئەو ئاژانسەی یوئێن كەوتون و لەو ڕاپۆرتەدا باسكراون ، كۆچبەرانی ووڵاتانی ئاسیا لەلایەن قاچاخچیەكانەوە دووچاری خراپ مامەڵەكردن و چەوسانەوە و هەڵخەڵەتاندن دەبنەوە.\nلەو ڕاپۆرتەدا كەلە 28 ووڵات و ناوچەی ئاسیادا ئەنجامدراوە ، ڕەگەزو نەتەوەی چەندین باندی قاچاخچی كۆچبەران ئاشكرا دەكات و لەناویشیاندا باس لە هەبوونی قاچاخچی بەڕەگەز كورد دەكات كە هەندێكیان ، وەك ڕاپۆتەكە دەڵێت، وادەردەكەون كە تەنها شارەزاییان هەیە لە بە قاچاخبردنی كۆچبەرانی بەڕەگەز عێراقی و كورد و هەندێكیشیان بەشداریشن لە بە قاچاخبردنی كۆچبەرانی ووڵاتانی تریش لە باشووری ڕۆژئاوای ئاسیا.\nبەپێی زانیاریەكانی ئاژانسی هەواڵ ڕۆیتەرزیش كە بەشێكیان پشتی بە زانیاریەكانی ئەو ڕاپۆرتە بەستووە ، قەبارەی ساڵانەی بازرگانیكردن بە كۆچبەرانەوە لە ئاسیا بە دوو ملیار دۆلار مەزەندە دەكات و تایلەندو مالیزیایش كە دوو ووڵاتی ئەو كیشوەرەن لەناو خراپترین ناوەندەی بازرگانیكردن بە مرۆڤەوە ڕیزبەند دەكات.\nهەروەها ڕاپۆرتەكە هۆشداریدەدات كە مانەوە و كاركردنی ئەو كۆچبەرانە بەشێوەیەكی نایاسایی لە ناو ئەو ووڵاتانەی كە بە قاچاخ بۆی چوون دووچاری خراپ مامەڵەكردن و ستەملێكردنیان دەكات و پێشبینی ئەوەش دەكات كە كۆچكردن لەناو خودی ووڵاتانی ئاسیادا بەڕێژەیەك زیاد بكات كەپێشتر تۆمار نەكرابێت.\nPosted by Kochi Kurdan at 9:24 PM No comments:\nLabels: ئوسترالیا, خنكان, قاچاخ, قاچاخچى, کۆچ, کۆچبه‌ر\nیەکێتى ئەوروپا بە نیازە گورزى سەربازى دژى قاچاخچییەکان بوەشێنێت\nفێدێریکا مۆگەرینى رێکخەرى سیاسەتى دەرەوەى یەکێتى ئەوروپا داوا لە ئەنجومەنى ئاسایش دەکات رێگەى پێبدات بە هێرشى سەربازى بەرەنگارى ئەو قاچاخچییانە بێتەوە کە کۆچبەران بەنایاسایی دەگوازنەوە ئەوروپا. مۆگەرینى پاساو بۆ وەشاندنى ئەو گورزە سەربازییە دەهێنێت و لە نیویۆرک دەڵێت کە خواستى سەرەکى ئەوان رزگارکردنى ژیانى خەڵکە و بە ئەرکى خۆیانى دەزانێت کە مەرگى ئەو خەڵکە لە ناو دەریا راگرن. مۆگەرینى دەیەوێ لەرێگەى بڕیارێکى واى نەتەوە یەکگرتووەکان رێگە لە" بازرگانى بە ئازارى کۆچبەران" بگیرێت و دەڵێت" ئەمە تەنها بارى نائاسایی نییە بۆ مرۆڤەکان بەڵکو ئەمە قەیرانێکى سیاسەتى ئاسایشیشە" دەشڵێت کە قاچاخچییەکان پەیوەندییان بە گروپە توندڕەوەکانەوە هەیە و تەمویلى چالاکییە تیرۆریستییەکانیان دەکەن و بۆ رووبەرووبوونەوەى قەیرانى کۆچبەران یەکێتى ئەوروپا پێویستى بە هاوکارى نەتەوە یەکگرتووەکان هەیە.\nپاش ئەوەى ٧٥٠ کۆچبەرى نایاسایی لە کەنارەکانى لیبیا خنکان سەرانى یەکێتى ئەوروپاش لە دانیشتنە لوتکەکەیاندا بۆ باسکردنى ئەم قەیرانە بڕیارى تێکشکاندنى ئەو بەلەمانەیان دا کە قاچاخچییەکان بۆ کواستنەوەى کۆچبەران بەکاریان دێنن. یەکێتى ئەوروپاش لەبەر رێزگرتن لە یاسا نێودەوڵەتییەکان و سنوورە ئاوییەکانى لیبیا ناتوانن هیچ رێکارێکى بەرەنگاربوونەوەى ئەو قاچاخچییانە بگرنەبەر و پێویستیان بە رێگەپێدانى نەتەوەیەکگرتووەکانە. لە سەرەتاى ئەمساڵیشەوە پتر لە ١٨٠٠ کۆچبەرى نایاسایی لەم رێگەى مەرگەدا لە دەریاى ناوەڕاست گیانیان لەدەستداوە. مۆگەرینى لە وتەکەیدا لە ئەنجومەنى ئاسایشدا دەڵێت کە رەوشێکى ئاوەهاى بێوێنە پێویستى بە وەڵامدانەوەیەکى نائاساییە. ئێستەش چەندین وڵاتى یەکێتى ئەوروپا بەسەرپەرشتیاریی بەریتانیا و فەرەنسا کار لەسەر داڕشاتنى پرۆژەبڕیارێک دەکەن کە شەرعیەت بداتە هەموو ئەو رێکارانەى بۆ رێگەگرتن لە بەلەمى قاچاخچییەکان پێویستن. پێشدەچێت لە چەند رۆژى داهاتوودا تەواوبێت تەنها کێشە لێرەدا روسیایە کە دژى هەر تێکشاندنێکى ئەو بەلەمانەیە و دەنگۆ هەیە لە رێی کەناڵە دیپلۆماسییەکانەوە حکومەتى روسیا قایل بکرێت. لەبارەى گفتوگۆکانى پشت دەرگا داخراوەکانیشدا مۆگەرینى دەڵێت هیچ کام لە ١٥ وڵاتە ئەندامەکەى ئەنجومەنى ئاسایش لە بنەڕەتدا دژى ئەو بڕیارە نییە کە خواستەکەى رزگارکردنى ژیانى خەڵکە و لێدان و نەهێشتنى باندەکانى تاوانە. گرنگیش ئەوەیە چیدى کەشتییەکان بۆ کارى وا بەکارنەهێنرێن.\nلەبەر ئەوەى زۆربەى ئەو بەلەمانە لە لیبیاوە بەرەو ئەوروپا بە دەریاى ناوەڕاستدا دەڕۆن بۆیە مۆگەرینى لیبییەکانى دڵنیاکردەوە کە بەبێ رەزامەندى ئەوان هیچ کارێک ناکەن و لایەنە پەیوەندیدارەکانى لیبیاش پلانەکانى یەکێتى ئەوروپایان رەتنەکردووەتەوە. یەنس شتۆلنبێرگى سکرتێرى گشتى ناتۆش پشتگیرى لە پرۆژەبڕیارەکە دەکات بەڵام بەشدارى بە هێزەکانى ناکات و دەڵێت کە یەکێتى ئەوروپا دەبێ وەڵامێکى گشتگیر بۆ ئەم تراجیدیایە بدۆزێتەوە. سەرانى پەرلەمانى وڵاتانى دەریاى ناوەڕاست داوایان لە حکومەتەکانى خۆیان و لە یەکێتى ئەوروپا کرد کە "ڤیزاى مرۆیی" بداتە کۆچبەران و هاوکارییەکانى بۆ رزگارکردنیان چڕتربکەنەوە. بان کیمۆنی سکرتێرى گشتى نەتەوە یەکگرتووەکانیش بەنیازە لە ٢٦ى ئایاردا لەبەردەم پەرلەمانى ئەوروپادا قسەبکات وداوایان لێبکات کە رێکارەکان بۆ هاتنى خەڵک بۆ ئەوروپا ئاسانتر بکەن. پێشتریش هۆشدارى دایە ئەوروپا لە مەترسى هەر رێکارێک بۆ لێدانى سەربازیی قاچاخچییەکان.\nPosted by Kochi Kurdan at 9:00 PM No comments:\nLabels: ئه‌مریکا, ئه‌وروپا, ئوسترالیا, قاچاخ, قاچاخچى, کۆچ, کۆچبه‌ر, کۆچی کوردان\nعێراق دژی ناردنەوەی بە زۆری هاووڵاتییەکانیەتی\nوەزارەتی کۆچ و کۆچبەرانی عێراق نیگەرانی و دودڵی خۆی نیشاندا سەبارەت بە هەوڵی ژمارەیەک لە دەوڵەتانی بیانی بۆ دەکردنی پەنابەرە عێراقییەکان لە خاکی وڵاتەکانیان.\nئەسغەر موسەوی بریکاری پێشکەوتوو لە وەزارەتی کۆچ و کۆچبەران لە بەیاننامەکدا، کە دوای پێشوازیکردنی لە یەلیندا لویس جێری باڵیۆزی بەریتانیا لە عێراق بڵاویکردەوە ڕایگەیاند، پێویستە گەڕاندنەوەی ئەو پەنابەرە عێراقییانەی کە داواکردنی مافی پەنابەرێتیان ڕەتکراوەتەوە، بەشێوەیەکی خۆویستانە بێت نەک بە زۆر.\nڕوونیکردەوە وەزارەتەکەی لەگەڵ هەردوو وەزارەتی دەرەوە و ناوخۆ کۆبووەتەوە بۆ گفتوگۆکردن دەربارەی شێوازی گەڕاندەوەی ئەو پەنابەرانە.\nموسەوی ئاماژەی بەوەکرد، هیوادارە ئەو وڵاتانەی بە نیازی دەرکردنی پەنابەرە عێراقییەکان پەلە نەکەن لەو بڕیارەیان، چونکە بڕیاری لەو شێوەیە، پێچەوانەی بنەما و پێوەرەکانی مافەکانی مرۆڤە.\nئەو بەرپرسەی وەزارەتی کۆچ و کۆچبەرانی عێراق جەختیکردەوە، سەرکەوتنی گەڕاندنەوەی خۆویستانەی ئەو پەنابەرانەی مافی پەنابەرێتیان ڕەتکراوەتە، سەرکەوتنە بۆ هەردوو حکومەتی عێراقیش و بەریتانیا.\nلای خۆیەوە جێگری باڵیۆزی بەریتانیا لە بەغدا ڕایگەیاند، کار کردن بە گوێرەی یاداشتنی لێکتێگەیشتنی نێوان حکومەتی عێراق و بەریتانیاتا ئێستاش کاری پێدەکرێت.\nئاماژەی بەوەشکرد لە چەند ڕۆژی داهاتوودا نوێنەری نوسینگەی کۆچی بەریتانیا دەگاتە بەغدا، بۆ گفتوگۆکردن دەربارەی ئەو نوێکاریانەی کە یاداشتەکەدا گۆڕانکاریان بەسەردا هاتووە، کە جەخت دەکاتەوە لە گەڕاندنەوەی خۆویستانەی ئەو پەنابەرە عێراقییانە کە لەو وڵاتەن.\nبەر لە کۆتایی ساڵی ڕابردوو دەوڵەتانی ڕێکخراوی یەکێتی ئەوروپا لە برۆکسل کۆبوونەوە، بۆ گرتنەبەری ڕێوشوێنی نوێ لە بەرامبەر دیاردەی کۆچ بۆ وڵاتانی یەکێتییەکە، هەروەها قورس کردنی مەرجەکانی پێدانی مافی پەنابەرێتی بەو کۆچبەرانەی کە ڕوویان لە وڵاتانی یەکێتی ئەوروپا کردووە.\nLabels: په‌نابه‌ر, په‌ناخواز, دیپۆرت, دیپۆرت كردنه‌وه, عێراق, کوردستان, کۆچ, کۆچبه‌ر, کۆچی کوردان\nته‌نها له‌سه‌ره‌تای ئه‌مساڵدا زیاتر له1700 كۆچبه‌ر خنكاون\nرێكخراوی كۆچبه‌رانی جیهانی رایده‌گه‌یه‌نێت خنكانی كۆچبه‌ران نایاسایی له‌سه‌ره‌تای ئه‌مساڵ به‌به‌راورد به‌سێ مانگی سه‌ره‌تای ساڵی رابردو، سێ هێنده زیادی كردوه‌و ته‌نها له‌سه‌ره‌تای ئه‌مساڵدا 1700 كۆچبه‌ر خنكاون.\nئاوێنه‌نیوز: به‌پێی ئاماری ڕێكخراوی كۆچی جیهانی، كه رۆژنامه‌ی ده‌یلی مه‌یڵ بڵاویكردوه‌ته‌وه، له‌سێ مانگی سه‌ره‌تای ئه‌مساڵدا زیاتر له1700 كۆچبه‌ر له‌ئاوه‌كانی ده‌ریای ناوه‌ڕاستدا خنكاون.\nوته‌بێژی ئه‌و ڕێكخراوه پێشتر ڕایگه‌یاندبو كه ئه‌گه‌ر ڕێژه‌ی گیانله‌ده‌ستدانی كۆچبه‌ران به‌و جۆره به‌رده‌وام بێت، ئه‌وا پێده‌چێت تاكۆتایی ئه‌مساڵ 30 هه‌زار كۆچبه‌ر له‌پێش گه‌شتنیان به‌ولاَتانی ئه‌وروپا، له‌ئاوه‌كانی ده‌ریای ناوه‌ڕاستدا گیانله‌ده‌ستبده‌ن.\nبه‌و هۆیه‌وه چه‌ندین پێشنیار له‌لایه‌ن به‌رپرسانی یه‌كێتی ئه‌وروپاو ولاَتانی تره‌وه كراون بۆ دۆزینه‌وه‌ی چاره‌سه‌رێكی درێژخایه‌ن بۆ پرسی ڕزگاركردنی كۆچبه‌ران له ده‌ریاكاندا.\nتۆنی ئه‌بۆت سه‌رۆك وه‌زیرانی ئوسترالیا داوا له‌ولاَتانی یه‌كێتی ئه‌وروپا ده‌كات كه هه‌مان ئه‌و سیاسه‌ته بگرنه به‌ر كه كابینه‌ی حكومه‌ته‌كه‌ی ئه‌و له‌ئێستادا پیاده‌ی ده‌كات، ئه‌وه‌ش له‌ڕێگه‌ی گه‌ڕاندنه‌وه‌ی به‌له‌مه‌كان بۆ ئه‌و ولاَته‌ی به‌له‌مه‌كه‌ی لێه‌وه‌ی هاتوه، به‌وه‌ش چیتر كۆچبه‌ران ژیانی خۆیان ناخه‌نه مه‌ترسیه‌وه‌و ده‌گه‌ن به‌و ڕاستیه‌ی كه په‌ڕینه‌وه‌یان هیچ سودێكی نابێت.\nسیاسه‌تی كۆچی ئوسترالیا به‌توندترین ڕێگا ده‌زانرێت له‌به‌رامبه‌ر له‌كۆچبه‌رانی نایاسایی‌و به‌رده‌وام داكۆكیكاران‌و ڕێكخراوه‌كانی تایبه‌ت به‌داكۆكیكردن له‌مافی كۆچبه‌ران، داوا له‌و وڵاته ده‌كه‌ن كه به‌یاساكانی كۆچیدا بچێـته‌وه‌و ئه‌و ڕێوشوێنه به‌پێشێلكاری مافه‌كانی كۆچبه‌ران له‌قه‌ڵه‌مده‌ده‌ن.\nهاوكات ولاَتانی یه‌كێتـی ئه‌وروپای سه‌ر ده‌ریای ناوه‌ڕاست به‌تایبه‌ت یۆنان‌و ئیتاڵیا، به‌به‌رده‌وامی ولاَتانی تری یه‌كێتی ئه‌وروپا تۆمه‌تبار ده‌كه‌ن به‌وه‌ی كه ئه‌وان زۆرترین ئه‌ركیان له‌باره‌ی كۆچبه‌رانی نایاسایی كه‌وتۆته سه‌رشان‌و به‌شێك له‌و ولاَتانه خۆیان ده‌دزنه‌وه له‌به‌شكردنی ئه‌و به‌رپرسیارێتیه.\nهاوكات ئه‌گێلا مێركلی راوێژكاری ئه‌ڵمانیا داوای كرد كه ده‌بێت به‌شێوه‌یه‌كی دادپه‌وه‌رانه ئه‌ركی پرسی كۆچبه‌ران به‌سه‌ر ولاَتانی یه‌كێتی ئه‌وروپادا دابه‌شبكرێـت.\nPosted by Kochi Kurdan at 9:13 PM No comments:\nLabels: ئه‌وروپا, تۆڕه كۆمه‌ڵایه‌تییه‌كان, خنكان, ده‌ریا, کۆچ, کۆچبه‌ر, کۆچی کوردان\nلێكۆڵینه‌وه ده‌كرێت سه‌باره‌ت به كه‌یسى گۆڕى به...\nنەتەوەیەكگرتووەكان: قاچاخچی كورد لە نێو باندەكانی ...\nیەکێتى ئەوروپا بە نیازە گورزى سەربازى دژى قاچاخچیی...\nته‌نها له‌سه‌ره‌تای ئه‌مساڵدا زیاتر له1700 كۆچبه...


پێدانی قه‌رزی بچووك به گه‌نجان ده‌ستپێده‌كاته‌وه\nنەتەوە | 16:48:45 2019-11-05 | (1,806) جار خوێندراوەتەوە\nوته‌بێژی "وه‌زاره‌تی كاروباری كۆمه‌ڵایه‌تیی حكوومه‌تی هه‌رێم" ئاشكرای ده‌كات، بڕیار دراوه كه جارێكی دیكه قه‌رزی بچووك به گه‌نجان ده‌ست پێ بكاته‌وه و دوای گۆڕانكاری له ڕێنماییه‌كاندا ڕه‌زامه‌ندیی ئه‌نجومه‌نی وه‌زیران وه‌رده‌گیرێت و ده‌ست پێ ده‌كاته‌وه.\nئاریان محه‌مه‌د، وته‌بێژی وه‌زاره‌تی كاروباری كۆمه‌ڵایه‌تی حكوومه‌تی هه‌رێم له لێدوانێكدا بۆ ماڵپه‌ڕی فه‌رمیی پارتی رایگه‌یاندووه، "بڕیاره دووباره پێدانی قه‌رزی بچووك به گه‌نجان ده‌ست پێ بكاته‌وه و له 11ی ئه‌م مانگه‌وه وۆركشۆپێك بەڕێوە دەبەن و ڕێنماییه‌كانی پێدانی قه‌رزه‌كه به گه‌نجان هه‌مواری دەكرێنەوە، بۆ ئه‌وه‌ی ئاسانكاریی زیاتر له ڕێنماییه‌كاندا بكرێت، تاکو زۆرترین گه‌نج لێی سوودمه‌ند بن."\nوتیشی: "هه‌ركاتێك هه‌مواری ڕێنماییه‌كان كرا، ئاراسته‌ی ئه‌نجومه‌نی وه‌زیرانی ده‌كه‌ین بۆ ئه‌وه‌ی ڕه‌زامه‌ندی له‌سه‌ر بده‌ن و دووباره پێدانی قه‌رزی بچووك به گه‌نجان ده‌ست پێ بكاته‌وه."\nباسی له‌وه‌شكرد، "ئه‌و كه‌سانه‌ی كه قه‌رزی بچووكیان لایه و تاوه‌كو ئێستا نه‌یانداوه‌ته‌وه، بڕیار دراوه به شێوه‌ی قیست پاره‌كه بگه‌ڕێننه‌وه و ئه‌وانه‌ی كه چوونه‌ته ده‌ره‌وه‌ی وڵاتیش پێویسته كه‌فیله‌كانیان پاره‌كه بگه‌ڕێننه‌وه."


عه‌لی مۆنه‌زه‌می: ده‌بێت حیزبه کوردیه‌کان ناسنامه کوردی و ئێرانی له‌یه‌ک جیابکه‌نه‌وه\nئایا کاتی ئه‌وه نه‌هاتووه که حیزبه‌کانی کوردستانی ئێران به ڕوونی هه‌ڵوێستی خۆیان سه‌باره‌ت به خواستی گه‌له‌که‌یان بۆ سه‌ربه‌خۆیی ده‌رببڕن و په‌یره‌و پرۆگرامی خۆیان بگۆڕن؟\nحیزبه‌کانی کوردستانی ئێران به پێی په‌یره‌و و پرۆگرام و به‌یاننامه فه‌رمیه‌کانیان، ئه‌م حیزبانه خوازیاری فێدرالیزم و یان شێوازێکی تر له خۆبه‌ڕێوه‌به‌ری دێمۆکڕاتیکن و وه‌ک ڕێبه‌رانیان ده‌ڵێن جۆدایی‌خواز نین، ئه‌گه‌رچی له مەرامنامه‌ی ئه‌م حیزبانه و له زاری ڕێبه‌رانیانه‌وه به‌رده‌وام جه‌خت له سه‌ر ئه‌وه کراوه‌ته‌وه که مافی دیاریکردنی چاره‌نووس به مافێکی سه‌ره‌تایی گه‌لی کورد ده‌ناسن.\nئه‌گه‌ر ئه‌و گریمانه درووست بێت که خه‌ونی مێژوویی گه‌لی کورد درووستکردنی کوردستانێکی سه‌ربه‌خۆیه و ئێستاش به پێی ئه‌و خۆپێشاندانانه‌ی دوای ڕێفراندۆمه‌که‌ی هه‌رێمی کوردستان لە کوردستانی ئێران، گه‌لی کورد له ئێران هێشتا به زۆرینه سه‌ربه‌خۆییان ده‌وێت، پرسیار ئه‌وه‌یه که حیزبه‌کانی ئه‌م پارچه‌یه چه‌ند ئاماده‌ن به‌ڕاشکاوی بۆ ئه‌و مه‌به‌سته هه‌نگاو هه‌ڵبگرن؟\nله کاتێکدا، ده‌سه‌ڵاتی ئێرانی و زۆرینه‌ی ئوپوزسیۆنی ئێرانی به ئاشکرا یان به ئاماژه حیزبه‌کانی کوردستانی ئێڕان به جۆدایخواز ده‌ناسن، گه‌لی کورد له کوردستانی ئیران چۆن ده‌ڕوانێته حیزبه‌کانی کوردستانی و هه‌روه‌ها چاوه‌ڕوانی چ داهاتوویه‌ک بۆ خۆی ده‌کات؟\nئایا کاتی ئه‌وه نه‌هاتووه که حیزبه‌کانی کوردستانی ئێران به ڕوونی هه‌ڵوێستی خۆیان سه‌باره‌ت به خواستی گه‌له‌که‌یان بۆ سه‌ربه‌خۆیی ده‌رببڕن و په‌یره‌و پرۆگرامی خۆیان بگۆڕن؟ بە پێی ده‌ستوری بنه‌ڕه‌تی ئێران و کۆلتوری سیاسی سه‌رده‌ست له ئێران کام له داواکاریه‌کان و مافه‌کانی گه‌لی کورد له چوارچێوه‌ی ئێراندا ده‌کرێت ده‌سته‌به‌ر بکرێت کە پابه‌ندی بە چالاکی سیاسی له چوارچێوه‌ی ئێران بۆ حیزبه سیاسیه‌کانی کورد گۆنجاو بنوێنێت؟\nلە وتووێژ لەگەڵ عه‌لی مۆنه‌زه‌می، چاودێری سیاسی و ئه‌ندامی حێزبی دێمۆکڕاتی کوردستانی ئێران ئه‌م باسه تاوتۆ ده‌که‌ین.\nوتووێژ له‌گه‌ڵ عه‌لی مۆنه‌زه‌می


هەپەگە : شەش سەربازی تورکیا کوژران\nنشر بتاريخ: 22 أيار 2022\nناوەندی چاپەمەنی و راگەیاندنی هێزەکانی پاراستنی گەل (هەپەگە)، کە باڵی سەربازیی پارتی کرێکارانی کوردستانە، بڵاویکردەوە، لە 24 کاتژمێری رابردوودا گەریلا لە هەرێمەکانی زاپ و ئاڤاشین شەش سەربازی تورکیایان کوشتووە.\nبەگوێرەی راگەیەندراوێکی ناوەندی چاپەمەنی و راگەیاندنی هێزەکانی پاراستنی گەل (هەپەگە)؛ گەریلاکانی پەکەکە لە هەرێمی زاپ هێرشیان کردووەتە سەر هێزەکانی سوپای تورکیا و بەو هۆیەوە چوار سەرباز کوژران و لە رێگەی بەکارهێنانی چەکی قورسیش لە ناوچەی ئاڤاشین، دوو سەربازی دیکە کوژران و سێ سەربازیش برینداربوون.\nلای خۆشیەوە ئەمڕۆ یەکشەممە 22ی ئایاری 2022، وەزارەتی بەرگریی تورکیا، گیانلەدەستدانی سێ گەریلای لە ئەنجامی تۆپبارانکردنی پێگەیەکی گەریلاکانی پەکەکە لە ناوچەی زاپ بڵاوکردەوە و رایگەیاند، لە رێگەی فڕۆکە بێفڕۆکەوانە چاودێرییەکانیانەوە جموجۆڵی گەریلایان دەستنیشانکرد و تۆپخانەکانیش، گەریلاکانیان کردە ئامانج.\nبەرەبەیانیی رۆژی 18ـی نیسانی 2022، ئۆپەراسیۆنی چنگ - قوفڵ لەلایەن سوپای تورکیا لە ناوچەکانی ئاڤاشین، مەتین و زاپ لە خاکی هەرێمی کوردستان لە دژی پەکەکە دەستیپێکرد.\nوەزارەتی بەرگریی تورکیا گیانلەدەستدانی 95 گەریلا و کوژرانی 13 سەربازی سوپای وڵاتەکەی راگەیاندووە. لە بەرامبەردا هەپەگە کوژرانی 469 سەربازی تورکیا و گیان لەدەستدانی 28 گەریلا و راگەیاندووە.


بکەرانی رادەستکردنەوەی تیرۆریستان سەرزەنشت دەکرێن\n:: PM:09:53:21/05/2020 \nكاردانه‌وه‌كان له دژی یٔازادکردنی 170 چه‌كداری داعش له‌لایه‌ن یه‌كێتیی نیشتمانیی كوردستانه‌وه به ده‌سه‌ڵاتدارانی عێراق، دۆستانی خودی یٔه‌و حزبه‌یان هێنایە ده‌نگ و یٔه‌و هه‌نگاوه به مه‌ترسیدار و رووڕه‌شی ناوده‌به‌ن.\nیٔه‌حمه‌د خورشید تاكه نوێنه‌ری كورد له یٔه‌نجوومه‌نی شاره‌وانیی حه‌ویجه كه هاوكات به دۆستی یه‌كێتی دێته هه‌ژماركردن بۆ "وشه" یٔاشکرای کرد، راده‌ستكردنەوەی داعشەکان به ده‌سه‌ڵاتدارانی عێراقی نیشانه‌ی رووره‌شی یٔه‌وانه‌یه كه هه‌ستان به راده‌ستكردنی یٔه‌ودیلانه.\nزیاتر گوتی، یٔێمه زۆر نیگه‌رانین له‌وه‌ی كه یٔه‌وداعشانه یٔازادكران، چونكه له نزیكه‌وه یٔاگادارین ده‌سه‌ڵاتدارانی عه‌ره‌ب نزیكه‌ی پێنج هه‌زار دیلیان لایه كه‌سیان یٔازادنه‌كرد كه‌چی لای یەکێتییەوە 170 چه‌كدار راده‌ستی عێراق كرانه‌وه.\nبه‌م هه‌نگاوه یه‌كێتی كه‌سوكاری شه‌هیدان داعشیی نیگه‌ران و توڕه کرد\nئەو نوێنەرە گوتی، ڕاده‌ستكردنی تاوانباران پێویستی به لێكۆڵینه‌وه هه‌یه دواتر له‌وڵاتێكدا یاسا هه‌بێ ده‌بێ حساب بۆ یاسا بكرێ به‌م كاره هیچ حسابێك بۆ یاسا نه‌كراوه.\nلوقمان حه‌سه‌ن وه‌ك كادری پێشكه‌وتووی یه‌كێتی له‌باره‌ی راده‌ستكردنی داعش له‌لایه‌ن یه‌كێتیه‌وه به ده‌سه‌ڵاتی راكان جبوری بە "وشە"ی گوت، به‌م هه‌نگاوه یه‌كێتی كه‌سوكاری سه‌ربه‌رزی شه‌هیدان نیگه‌ران و توڕه ده‌كات.\nیٔاشکرایشی کرد، ده‌بوو یه‌كێتی له‌رێگه‌ی وه‌زاره‌تی ناوخۆی حكوومه‌تی هه‌رێمه‌وه یٔه‌م هه‌نگاوه بنایه یٔه‌گه‌ر خۆی به‌خاوه‌نی یٔیراده‌ی به‌دیل گرتنی یٔه‌وداعشانه ده‌زانێ، به‌ڵام له‌پشتی وه‌زاره‌تی ناوخۆی كوردستانه‌وه یٔه‌و هه‌نگاوه نراوه.\nرۆژی 19ی ئایاری 2020، یەكێتیی نیشتمانیی كوردستان لە دەرەوەی هەموو رێوشوێنێكی تەناهی و ئیداری و بەشێوەیەكی حزبی لەگەڵ پارێزگاری سەپێنراوی كەركووك و هۆزە عەرەبییەكان رێككەوت و 170 تیرۆریستی رادەست كردنەوە، وەك حەمەسوور دووشیوانی بەرپرسی مەڵبەندی كەركووكی یەكێتی، لە حزووری راكان جبووریدا ددانی پێدا نا، دەستپێشخەرییەكەیش هی ئەوانە و بە ئامۆژگاری هاوسەرۆكانی یەكێتی كراوە. لە كاتێكدا هێشتا پێشمەرگە دیلەكانی كەركووك چارەنووسیان نادیارە و شاڵاوێكی تری تەعریب دەستی پێ كردووە لەو ناوچانە، بۆیە دیار نییە یەكێتیش نەیگوت، ئەمە بۆ دەكات.\nخورماتوو.. ته‌قینه‌وه‌یه‌ك هێزه‌كانی كاردانه‌وه‌ی خێرای كرده ئامانج


"گرتنی ئۆجەلان بزووتنه‌وه‌ی گه‌وره‌ی جه‌ماوه‌ری دروستکرد"\nئەمساڵ لە ساڵیادی دەستگیركردنی ئاپۆ، عوسمان ئۆجەلانی برای لە وتووێژێكدا بە سپی میدیای رایگەیاند: گرتنی بەڕێز ئۆجەلان بۆ هەموو نەتەوەی كورد رووداوێكی زۆر گرنگ بوو، هاوکات بەگرتنی ئۆجەلان بزوتنەوەی گەورە لە هەموو كوردستانی گەورە دروست بوو.\nپاش ئەوەی پەیوەندیەکانی نێوان تورکیا و سوریا لەساڵی 1998 تێکچوو، تورکیا ھەڕەشەی لە سوریا کرد بە وەی کە پشتگیری لەپەكەكە دەکات، بۆیە سوریا ئۆجەلانی ناچار کرد کە سوریا بەجێبھێلێت بێ ئەوەی بیداتە دەست دەسەڵاتدارانی تورکی.\nپاش ئەوە ئۆجەلان ڕوویکردە ڕووسیا، پاشان ڕوویکردە چەند وڵاتێکی تر لەوانە ئیتالیا و یۆنان، لە ساڵی ١٩٩٨ لەو کاتەی کە لە یۆنان بوو، حکومەتی تورکی داوای تەسلیمکردنی ئۆجەلانی کرد، لە ١٥ی شوباتی ١٩٩٩ لە کینیا دەستگیر کرا لە پرۆژەیەکی چەکداری ھاوبەش لە نێوان دەزگای سیخوڕی مەرکەزی ئەمەریکی سی ئای ئەی و دەزگای سیخوڕی تورکی ئێم ئای تی و دەزگای سیخوڕی ئیسرائیلی موساد.\nپاشان لە رێگەی ئاسمانەوە گوازرایەوە بۆ تورکیا بۆ دادگایی کردنی. لە کاتی دەستگیر کردنیەوە، ئۆجەلان خراوە زیندانێکی فەردی لە دوورگەیئیمرالی لە دەریای مەڕمەڕە لە تورکیا، ھەرچەند لە سەرەتادا حوکمی لەسێدارەدانی بەسەر دا سەپێندرا بەڵام دواتر بە مەرجەوە ئەم حوکمە گۆڕا بۆ تاھەتایی لە ئابی ٢٠٠٢دا.\nئەمساڵ لە ساڵیادی دەستگیركردنی ئاپۆ، عوسمان ئۆجەلانی برای لە وتووێژێكدا بە سپی میدیای رایگەیاند: گرتنی بەڕێز ئۆجەلان بۆ هەموو نەتەوەی كورد رووداوێكی زۆر گرنگە‌و بەگرتنی ئۆجەلان بزوتنەوەی گەورە لە هەموو كوردستانی گەورە دروست بوو. دەسەڵاتدارانی توركیا بە نیازبوون بە گرتنی سەرۆك ئاپۆ پرۆسەی رزگاری نەتەوەیی لە كوردستان لەبار ببەن، بەڵام بەپێچەوانەوە لە كاتی گرتنی ئۆجەلان خەڵك لەهەموو كوردستان هاتنەسەر شەقام‌و تا ئێستاش پرۆسەی رزگاریی نەتەوەیی بەرەو پێشچووە‌و زیاتر پەرەی سەندوە.\nعوسمان ئۆجەلان جەخت لەسەر ئەوە دەكاتەوە كە پاش گرتنی ئۆجەلان شۆڕش بەردەوام بووە‌و زیاتر گەشەی سەندوە بەمەش هەوڵی دەسەڵاتدارانی توركیا توشی شكست هاتوە.\nوتیشی : ئێستاش هەمو خەڵكی كورد داوا لەكۆمەڵگای جیهانی دەكات كە عەبدوڵا ئۆجەلان ئازاد بكرێت، بۆ پێویستە كە پرۆسەی چارەسەری كێشەی كورد لەباكور سەربگرێت‌و سەرۆك ئاپۆش لەلایەن دەسەڵاتدارانی توركیاوە ئازاد بكرێت‌و ئازادی ئۆجەلان گرێدراوە بە ئازادی كورد‌و بەرەوپێشچوونی پرۆسەی ئاشتی.\nعوسمان ئۆجەلان پێیوایە، ئەمساڵ وەك ساڵی 2015 لەهەموو كوردستان لەباشور‌و رۆژئاوا‌و باكور دۆخی كورد لە قۆناغێكی دیكەیدایە، لەباشوری حكومەتی هەرێم بەرەو سەربەخۆیی زیاتر‌و دەوڵەتی كوردی دەڕوات، بۆیە ئازادكردنی ئاپۆ بەرەوپێشچوونی زیاتر بە دۆخی كورد لەناوچەكە دەدات.\nئه‌م بابه‌ته 11017 جار خوێنراوه‌ته‌وه


فۆڕمی تۆمارکردنی بابەت | چالاکیی گەریلاکانی هەپەگە لە بارزان و چەلێ 11-08-2018\nناوەندی راگەیاندن و چاپەمەنیی هێزەکانی پاراستنی گەل (#هەپەگە#) لەبارەی چالاکیی هێزی گەریلا لە بارزان و چەلێ راگەیاندراوێکی بڵاوکردەوە. هەروەها هەپەگە ناسنامەی گەریلایەکی بڵاوکردەوە، کە لە #ئامەد# شەهید بووە. دەقی راگەیاندراوەکەی هەپەگە لە چەلێ 2 سەنگەری دوژمن تێکشکێنرا هێزەکانمان لە چوارچێوەی هەڵمەتی شۆڕشگێڕیی شەهید پیرۆز و شەهید ئاگری لە 10ی ئابی 2018 و لە کاتژمێر 09:50 دا لە گردی خەرەگۆل لە ناوچەی چەلێی جۆلەمێرگ چالاکییەکیان لە دژی سوپای کۆماری تورکیای داگیرکەر ئەنجامدا. لە چالاکییەکەدا گورزی قورس لە سەنگەر و پەناگەکانی دوژمن دران و لە ئەنجامدا 2 سەنگەر و پەناگەیەکی دوژمن تێکشکێنران. روون نەبووەتەوە لەو چالاکییەدا چەند سەربازی دوژمن کوژراون و برینداربوون. لە بارزان 2 سەربازی تورکیا کوژران هەر لەو رۆژەدا لە کاتژمێر 20:20 هێزەکانمان لە چوارچێوەی هەڵمەتی شۆڕشگێڕیدا لە گردی بایراق لە هەرێمی بارزان لە باشووری کوردستان هێزی داگیرکەریان کردە ئامانجی چالاکییەک. لەو چالاکییەدا گورزی قورس و سەرکەوتوانە لە سەربازانی دوژمن درا و لە ئەنجامدا 2 سەرباز کوژران. دوای چالاکییەکە هێزە داگیرکەرەکان بە تۆپی ئۆبیس و هاوەن ناوچەکەیان تۆپباران و هاوەنبارانکرد. لە پاسوور ئۆپراسیۆن سوپای کۆماری تورکیای داگیرکەر رۆژی 8ی ئابی 2018 بە پشتیوانیی یەکەی شاراوە لە نێوان پاسوور و باشووری مووش لە ئامەد دەستیکرد بە ئەنجامدانی ئۆپراسیۆن. ئۆپراسیۆنەکە بە بەشداریی فڕۆکەی بێفڕۆکەوان و هێزی ئاسمانی دەستیپێکردووە و تا ئێستا بەردەوامە. لە ئامەد گەریلایەک شەهید بوو لە راگەیاندراوی رۆژی 29ی تەمووزدا رامانگەیاندبوو، هێزەکانمان رۆژی 28ی تەمووز لە نزیک گوندی کژلنز لە ناوچەی لیجەی ئامەد خاڵێکی چاودێری و پشکنینی دوژمنیان کردبووە ئامانجی چالاکییەک و لە چالاکییەدا 8 سەربازی دوژمن کوژرابوون. لەو شەڕەدا هەڤاڵ ئارام بریندار بوو بوو و بۆ ئەوەی بە زیندوویی نەکەوێتە دەست دوژمن بۆمبایەکی بە خۆیدا تەقاندووەتەوە و شەهید بووە. لە میدیای دوژمندا راگەیاندرابوو، هەڤاڵ عوسمان گولەن ناسراو بە ئارام شەهید بووە، بەڵام ئەوە راست نییە و لەو شەڕەدا هەڤاڵ موراد چیفچی ناسراو بە هەڤاڵ ئارام شەهید بووە. نازناو: ئارام ئامارگی ناو و پاشناو: موراد چیفچی شوێنی لە دایکبوون: جۆلەمێرگ ناوی دایک و باوک: سەبرییە - ناسر شوێن و کاتی شەهیدبوون: ئامەد / 21ی تەمووزی 2018 هەڤاڵ ئارام ئامارگی لە چەلێی جۆلەمێرگ لەدایکبووە. هەڤاڵمان ئارام لە دوای لە دایکبوونی وەک شاهیدێکی شەڕی کوردستان گەورە بوو. کاتێکیش لە زانکۆدا خوێندوێتی دژبەیەکیی سیستم و دوژمنی لە نزیکەوە هەست پێکردووە. دوای ئەوە بڕیاریداوە بەشداری ریزی تێکۆشکانی ئازادیی کورد بێت. هەڤاڵ ئارام ساڵی 2012 بەشداری ریزی گەریلا بوو. کەسایەتییەکی خاکیی هەبوو. بە پێداگری و داخواز و ورەیەکی بەرزەوە بەشداریی لە هەموو کار و ئەرکەکاندا دەکرد. چووە ئەیالەتی ئامەد، کە شەڕ تیایدا زۆر قورسە و تاوەکو دوا هەناسەی لەوێ فیداییانە و لێبوردانە بەشداریی کار و چالاکییەکانی کردووە. هەڤاڵ ئارام تاوەکو ساتی شەهیدبوونی وەک میلیتانێکی دڵسۆزی رێبەر ئاپۆ جوڵاوەتەوە و بە هەڵوێستە فیداییەکانی تاوەکو دوا گوللەی شەڕی کردووە. بۆ شەهیدبوونی هەڤاڵ ئارام، سەرەتا سەرەخۆشی لە بنەماڵەی چیفچی دەکەین و سەرەخۆشیش لە گەلە وڵاتپارێزەکەمان دەکەین و جارێکیتریش بەڵێن دەدەین، تاوەکو گەیشتنمان بە خەون و خولیای شەهیدەکانمان بۆ رێبەرایەتیی ئازاد و کوردستانێکی ئازاد بەشێوەیەکی بێ وێنە درێژ بە تێکۆشانەکەیان دەدەین. #11-08-2018#


به‌رپرسی پەیوەندییەکانی دەرەوەی حکومەتی هەرێمی کوردستان لە ڕێگای ڤیدیۆ کۆنفڕانسەوە له‌گه‌ڵ سه‌رۆکی لیژنه‌ی به‌رگری په‌رله‌مانی به‌ریتانیا کۆبووەوە – نوێنەرایەتی حکومەتی هەرێمی کوردستان\nبه‌رپرسی پەیوەندییەکانی دەرەوەی حکومەتی هەرێمی کوردستان لە ڕێگای ڤیدیۆ کۆنفڕانسەوە له‌گه‌ڵ سه‌رۆکی لیژنه‌ی به‌رگری په‌رله‌مانی به‌ریتانیا کۆبووەوە\nبەڕێز سەفین دزەیی، بەرپرسی پەیوەندییەکانی دەرەوەی حکومەتی هەرێمی کوردستان لەگەڵ بەڕێز تۆبایس ئێلوود، په‌رله‌مانتاری پارتی پارێزگاران و سه‌رۆکی لیژنه‌ی به‌رگری له په‌رله‌مانی به‌ریتانیا لە ڕێگای ڤیدیۆ کۆنفڕانسەوە کۆبووەوە.\nکۆبوونەوەکە بە ئامادەبوونی بەڕێز کاروان جەمال تاهیر، نوێنەری حکومەتی هەرێمی کوردستان لە بەریتانیا بەڕێوەچوو بۆ گفتوگۆکردن دەربارەی په‌یوه‌ندی دوولایه‌نه و گرینگترین پێشهات و ڕووداوەکانی ئەم دوواییە لە هه‌رێمی کوردستان و عێراق و ناوچه‌که بە گشتی.\nبەرپرسی پەیوەندییەکانی دەرەوەی حکومەت پوختەیەکی لەسەر دۆخی هەرێمی کوردستان بەرامبەر بە ڤایرۆسی کۆڕۆنای نوێ (کۆڤید١٩)، هەنگاو و پلانەکانی حکومەت بۆ ڕووبەڕووبوونەوە و کۆنتڕۆڵکردن و پێداویستییەکانی هەرێم لەم ڕووەوە پێشکەشکرد. دواتر تیشکی خستەسەر بارودۆخی سیاسی و ئابووری و ئاسایش لە هەرێمی کوردستان و عێراق و پەیوەندییەکانی نێوان هەولێر و بەغدا و ڕۆڵی هەرێم له چاره‌سه‌رکردنی کێشه‌کان و ئارامی ناوچه‌که.\nهاوکات باس له ڕۆڵی هاوپه‌یمانان و ستراتیژی گونجاو و هاوسه‌نگ بۆ هاوکاریکردنی هه‌رێمی کوردستان و عێراق و پاراستنی دۆخی ئاسایش و سەقامگیری ناوچەکە کرا.\nبەرپرسی پەیوەندییەکانی دەرەوەی حکومەت ستایشی ڕۆڵی به‌ریتانیا و به‌ڕێز تۆبایس ئێڵوودی کرد بۆ هاوکاری و پشتیوانی به‌رده‌وامیان وه‌ک دۆستێکی کورد چ له پێگه‌ی ئێستا‌ی چ له پێگه‌ی پێشووتر وه‌ک وه‌زیری ده‌وڵه‌ت له وه‌زاره‌تی ده‌ره‌وه و وه‌زاره‌تی به‌رگری.\nله‌به‌رامبه‌ردا تۆبایس ئێڵوود په‌یوه‌ندییه‌کانی به‌ریتانیا و هه‌رێمی کوردستانی به گرینگ وه‌سف کرد و ڕایگه‌یاند که هه‌میشه چاودێری دۆخی هه‌رێمی کوردستان ده‌که‌ن و خواستی خۆی پیشاندا که پاش کۆتایی هاتنی ڤایرۆسی کۆڕۆنای نوێ له‌گه‌ڵ لیژنه‌ی به‌رگری سه‌ردانی هه‌رێمی کوردستان ده‌که‌ن.\nله‌کۆتایی دیداره‌که‌دا هه‌ردوولا جه‌ختیان له به‌رده‌وامی هاوکاری و پشتیوانییه‌کانی هاوپه‌یمانان له نێویشیاندا به‌ریتانیا بۆ هه‌رێمی کوردستان و عێراق کرده‌وه.\nکاروان جمال تاهیر نوێنەری حکومەتی هەرێمی کوردستان لە بەریتانیا پەیوەندیەکی تەلەفۆنی لەگەڵ سوپاسالار جۆن لۆریمر گه‌وره ڕاوێژکاری به‌رگری به‌ریتانیا بۆ ڕۆژهه‌ڵاتی ناوه‌ڕاست ئەنجامدا. لە پەیوەندیەکەدا گفتوگۆ لەسەر دوایین گەشەسەندنەکان لە هەرێم وعیراق و ناوچەکە لە هەموو بوارەکان و پەیوەندیە دووقۆڵیەکانی نێوان هەرێمی کوردستان و بەریتانیا کرا و جەخت لەسەر گرینگی پەرەپێدان بەو پەیوەندیانە کرایەوە. هەر لە درێژەی پەیوەندیە تەلەفۆنیەکەدا نوێنەری حکومەتی هەرێم و گەورە ڕاوێژکاری بەرگری بەریتانیا بۆ ڕۆژهەڵاتی ناوەڕاست تیشکیان خستە سەر دۆخی ئەمنی ناوچەکە و جەختیان لەسەر گرینگی بەردەوامیدان بە هەماهەنگی نێوان هەردوولا کردەوە لە شەڕ لە دژی تیرۆر.\n← نوێنەری حکومەتی هەرێم بەشداری لە کۆڕبەندی “با بەیەکەوە عیراق بنیاد بنێینەوە” دەکات\nشاندی ژوورەکانی بازرگانی و پیشەسازی کوردستان و ژوره‌کانی بازرگانی هه‌ولێر،سلێمانی، دهۆک، هه‌ڵه‌بجه هه‌روه‌ها یه‌کێتی هه‌نارده‌و هاورده‌کارانی کوردستان سه‌ردانی نوێنه‌رایه‌تی حکومه‌تی هه‌رێمی کوردستان ده‌که‌ن. →


نوێژی چێشته‌نگاو و پاداشته‌كه‌ی :: ماڵپه‌ڕی فه‌رمووده\nنوێژی چێشته‌نگاو و پاداشته‌كه‌ی\nئایه نوێژی چێشته‌نگاو چیه ؟\nوه ئایه فه‌زڵ و پاداشته‌كه‌ی چیه ؟\nوه ئایه چۆن ئه‌نجام ده‌درێت ؟\nنوێژی چیشته‌نگاو ناونراوه به نوێژی ته‌وبه‌كاران ؛ واته ئه‌وانه‌ی به‌رده‌وام  بۆلای خوای په‌روه‌ردگار ده‌گه‌ڕێنه‌وه .\nهه‌ركه‌سێك ئه‌م نوێژه ئه‌نجام بدات پاداشتێكی زۆر گه‌وره‌ی ده‌ست ده‌كه‌وێت و وه‌ك ئه‌وه وایه 360 سه‌ده‌قه‌ی كردبێت ! كه بریتیه له ژماره‌ی جومگه‌كانی مرۆڤ .\nله فه‌رموده‌یه‌كی سه‌حیحدا هاتووه پێغه‌مبه‌ری خوا صلی الله علیه وسلم فه‌رمویه‌تی : ( يُصْبِحُ عَلَى كُلِّ سُلَامَى مِنْ أَحَدِكُمْ صَدَقَةٌ ، فَكُلُّ تَسْبِيحَةٍ صَدَقَةٌ ، وكُلُّ تَحْمِيدَةٍ صَدَقَةٌ ، وَكُلُّ تَهْلِيلَةٍ صَدَقَةٌ ، وَكُلُّ تَكْبِيرَةٍ صَدَقَةٌ ، وَأَمْرٌ بِالْمَعْرُوفِ صَدَقَةٌ ، وَنَهْيٌ عَنِ الْمُنْكَرِ صَدَقَةٌ ، وَيُجْزِئُ مِنْ ذَلِكَ رَكْعَتَانِ يَرْكَعُهُمَا من الضُّحَى ) . رواه مسلم .\nواته : هه‌موو به‌یانیه‌ك به‌رامبه‌ر هه‌ر ئه‌ندامێك له ئه‌ندامه‌كانی لاشه‌ی یه‌كێك له ئێوه سه‌ده‌قه‌یه‌ك ده‌بێت بكرێت ، ووتنی گشت ته‌سبیحاتێك وه‌كو (سبحان الله) سه‌ده‌قه‌یه ، وه گشت سوپاس و ستایشێك بۆ خوا وه‌كو (الحمد لله) سه‌ده‌قه‌یه ، وه ووتنی (لا اله الا الله) سه‌ده‌قه‌یه ، وه ووتنی (الله اكبر) سه‌ده‌قه‌یه ، وه فرمان كردن به چاكه سه‌ده‌قه‌یه ، وه نه‌هی كردن له خراپه سه‌ده‌قه‌یه ، وه ئه‌نجامدانی دوو ڕكه‌عه‌ت له كاتی چێشته‌نگاودا جێگای گشت ئه‌و خێرو سه‌ده‌قانه‌ی باسكرا ده‌گرێته‌وه .\nچۆنیه‌تی نوێژی چێشته‌نگاو :\nئه‌م نوێژه ده‌توانرێت له دوو ركه‌عه‌ت هه‌تا هه‌شت ركه‌عه‌ت ئه‌نجام بدرێت ؛ دوو ركه‌عه‌ت دوو ركه‌عه‌ت نوێژه‌كان ده‌كه‌ێت و سه‌لام ده‌ده‌یته‌وه ؛ وه كاتى ده‌ست پێكردنى ئه‌م نوێژه له دواى به‌رزبونه‌وه‌ى خۆر به ئه‌ندازه‌ى رمحێك – واته چاره‌گێك دوای كاتی خۆر ده‌ركه‌وتن - هه‌تاوه‌كو پێش ئه‌وه‌ی ڕۆژ بگات به ناوه‌ڕاستى ئاسمانه‌وه - واته چاره‌گێك پێش بانگی نیوه‌رۆ - ، به‌ڵام باشترين و خێرترين كات ئه‌و كاته‌يه كه ڕۆژ زۆر گه‌رم ده‌بێت  .\n وه‌رگێڕان : مامۆستا هه‌ڵگورد گه‌لاڵه‌یی .\nبەش: ڕوونکردنەوەی شەرعی سەردان: ١٨٢


ڕووسیا پێبەندە بە بەرجام - Mehr News Agency\n27 rezberê 2018 - 12:11\nNews Code 21979\nڕووسیا پێبەندە بە بەرجام\nوەزیری دەرەوەی ڕووسیا لە کۆبوونەوەی ئەنجومەنی ئاسایش جەختی کرد کە مسکۆ پێبەند دەبێت بە بەرجام و هوشدوری دا لە هێرش کردن بۆ سەر سووریا.\nبە ڕاپۆرتی ئاژانسی مێهر لە ڕیانۆستی، سێرگەی لاورۆف، وەزیری دەرەوەی ڕووسیا لە کۆبوونەوەی ئەنجومەنی ئاسایش وتی کە مسکۆ پێبەند دەبێت بە بەرجام.\nئەو زیادی کرد: کشانەوەی یەکلایەنەی ئەمریکا لە بەرجام کێشە بۆ قەدەغەی چەکی ناڤۆکی دروست دەکات. بە تایبەت کە ئاژانس دەیان جار پێبەند بوونی ئێرانی بە بەرجام ڕاگەیاندووە. ئێمە و چین و ئەورووپا بە جدی هەوڵی یارمەتی دانی ئێران دەدەین ئەگەرنا ڕۆژهەڵاتی ناڤین دەشێوێت.\nلاورۆف سەبارەت بە هێرش بۆ سەر سووریا هۆشداری دا: لە لایەن بەرپرسانی وڵاتانی ڕۆژئاوا تۆمەتی زۆر لەبارەی چەکی ناڤۆکی خراوەتە پاڵ سووریا ئێمە سەبارەت بە هێرش کردن بۆ سەر سووریا بەم بیانووە ساختەییە هۆشدار دەدەین.\nوەزیری دەرەوەی ڕووسیا وتی: ئێمە دەبێت هۆشیار بین لەوەی یاساکانی قەدەغەی چەکی کیمیایی بۆ هێرش کردنە سەر وڵاتانی دیکە بەکار نەیەت. لە ژێر ناوی قەدەغەی چەکی کیمیایی خەریکە ئەم چەکانە بەکار دێت کە مەترسیدارە.


https://1baiser.com بازرگانیكردن و بردنی كاڵا بۆ موسڵ قۆرخ كراوە |\nHome سەرەکی بازرگانیكردن و بردنی كاڵا بۆ موسڵ قۆرخ كراوە\nتێپەڕینی بازرگانەکان نووسراوی ئاسایشی پارتیی دەوێت\nبازرگانان و ئەو کەسانەی کەلوپەل بۆ شاری موسڵ دەگوازنەوە پارتی دیموکراتی کوردستان و بەشێک لە بەرپرسانیان بە قۆرخکردنی بازرگانیکردنی ئەو پارێزگایە تۆمەتبار دەکەن و ڕایدەگەیەنن ڕێگە لە هەر بازرگانێک دەگیرێت ئەگەر ڕێپێدرانی پارتیی پێ نەبێت.\nدوای ئازادكردنی بەشێكی شاری موسڵ لە دەست چەكدارانی داعش و گەڕانەوەی ژیانی ئاسایی بۆ دانیشتووانەكەی، جموجۆڵی بازرگانی بووژانەوەی بە خۆیەوە بینیوە، بە تایبەتی بۆ بازرگان و كاسبكارانی هەولێر، بەڵام وەك بەشێك لە كاسبكاران و خاوەن بەرژەوەندییەكان باسی دەكەن پرسی بازرگانیكردن و بردنی كاڵا بۆ موسڵ قۆرخ كراوە.\nمەحموود ئەحمەد، وەك بازرگانێک لە ناحیەی كەڵەكی ڕێگای هەولێر-موسڵ بە ״ئاژانس״ی ڕاگەیاند، ئازادكردنی بەشێكی شاری موسڵ دەرفەتێكی باش بوو بۆ ئەوەی بتوانین كار بكەین و كەلوپەلی پێویست بۆ ناو شاری موسڵ ببەین، بەڵام ئەو دەرفەتە بۆ هەموو كەسێك نییە، ئەوانەی بیانەوێ بەبێ كێشە بازرگانی بكەن دەبێ سەر بە حزبی دەسەڵات بن یان پارە بدەن ئینجا دەتوانن.\nئەو بازرگانە وتیشی: ״پێش ماوەیەك دەبوایە نووسراو لە حزبەوە بكرێت بۆ میحوەرەكان ئینجا بۆت هەبوو كەلوپەل ببەی بۆ موسڵ، ئەمەش بە هەموو كەس نەدەكرا، ئێستاش لە لایەن ئاسایشەوە نووسراو دەكرێت، بۆ ئەمەش بە هەمان شێوە ئەو كەسانە زیاتر سوودمەندن كە نزیكن لە پارتی״.\nبە هۆی ئەوەی ماوەی سێ ساڵە موسڵ لەژێر هەژموونی داعشدایە، هیچ جۆرە کەلوپەلێک نەچووەتە ئەو شارەوە، بۆیە بازرگانەکان دەڵێن دەرفەتێکی ئیشکردنی باش لەو پارێزگایەدا درووست بووە.\nئومێد كەریم، كە بازرگانێکی ترە بە ״ئاژانس״ی وت: ״لە هەولێرەوە تا موسڵ شەش بازگە هەیە كە لە ئاسایش و زێرەڤانی و حەشدی شەعبی و سوپای عێراقی پێك دێن، هەرچەندە لە ڕووی ئەمنییەوە پێویستە ڕێوشوێنی پێویست بگیرێتە بەر، بەڵام زۆربەی بازگەكان بۆ چۆنیەتیی ڕیگەدانی بازرگانەکانە و کارەکەیان لەسەر ئێمە قورس کردووە.״\nوتیشی: ״ئێمە بە چاوی خۆمان بینیومانە لە نێوان هێزەكانی پارتی كێشە درووست بووە و تەقەكردنی لێ كەوتووەتەوە لەسەر ئەوەی یەكتریان تۆمەتبار كردووە بەوەی كە لە بەرامبەر وەرگرتنی پارەدا خەڵكیان بەڕێ كردووە.״\nبە هۆی قەیرانی داراییەوە، ماوەی زیاتر لە دوو ساڵە ئیشوکاری هاووڵاتییانی هەرێم و بازرگانان کەمی کردووە، ڕزگارکردنی شاری موسڵ ئەو هیوایەی بۆ بەشێک لە کاسبکار و بازرگانان درووست کرد کە دەتوانن لەو شارەدا جموجۆڵی بازرگانی بکەن.\nڕەشاد گەڵاڵی، لێپرسراوی كۆمیتەی مەخمووری یەكێتیی نیشتیمانیی کوردستان، بۆ ״ئاژانس״ وتی: ״ئەوەی باس دەكرێ لە بارەی جیاوازیكردن لە نێوان ئەو كەسانەی بازرگانی لەگەڵ موسڵ دەكەن ڕاستە و بەرپرسانی ئەمنیی لە سنوورەكە كە سەر بە پارتین ئەوەندی كار بۆ خۆیان دەكەن بۆ خەڵكی تری ناكەن.״\nئەو بە پێویستی زانی دەرفەتی کارکردن وەک یەک بە هەموو ئەوانە بدرێ کە دەیانەوێت شمەک بۆ ئەو شارە بگوازنەوە.\nلە بەرامبەردا تارق نووری، بەڕێوەبەری ئاسایشی هەولێر ڕەتی كردەوە هیچ ڕێگری و جیاوازییەك بكرێ بۆ ناردنی پێداویستی بۆ موسڵ و بە ״ئاژانس״ی وت: ״هەر وەك چۆن پێداویستییەكان دەچێت بۆ بەغدا بە هەمان شێوە بۆ موسڵ دەڕوا و هیچ جیاوازییەك لە نێوان بازرگانان ناكرێت.״


نووچە نێت | ڕاستگۆیی بێ لایەنی| ئايا چاوەڕوان دەكرێت لەو نزيكانە ئەمەريكا و ئێران شەڕ ڕابگەيەنن؟\nئايا چاوەڕوان دەكرێت لەو نزيكانە ئەمەريكا و ئێران شەڕ ڕابگەيەنن؟\nJanuary 2022 10 - 21:43:11\nهەر هێرشێك له لایه‌ن ئێرانه‌وه بۆ سه‌ر سه‌ربازانی ئه‌مه‌ریكا، ئەگەر زیانی گیانی لێ بكه‌وێته‌وه، ئەگەرى هەيە ئەمەريكا و ئێران شەڕ ڕابگەيه‌نن، سووریاش ده‌بێته شوێنی رووبه‌ڕووبوونه‌وه‌ی سه‌ربازی نێوانیان، هەر رووبەڕووبوونەوەيەكيش له سووریا درووست ببێت راسته‌وخۆ كاريگەرى لەسەر ئيسرائيل دەبێت، چونكه ئێران گرووپەكانى نزيك لەخۆى بۆ لێدانى ئيسرائيل بەكار دەهێنێت، به‌تایبه‌ت ئێران واشنتن و تەلئەبيب بە يەك دوژمن سەير دەكات.\nلە ئەنجامى ئەوەش ئەمەريكا سيستەمى دژە فڕۆكەى بێفڕۆكەوان لە بەغدا و بنكەى ئەسەد و ئەگەرى بەهێزيش هەيە لە هەولێر دابمەزرێنێت، لە گرتە ڤيديۆيەكى چوارى ئەو مانگە دەردەكەوێت ئەمەريكا سيستەمى دژە فڕۆكەى بێفڕۆكەوانى لە بنكەى عەين ئەسەد دامەزراندووە، كە هێزەكانى ئەمەريكا و عێراق تێدا جێگیر كراوه، دواى كوشتنى قاسم سلێمانى لە چوارى شوباتى (2020) ئەو بنكەيە چه‌ند جارێك مووشه‌كباران كراوه.\nهێرشى سێى شووبات بۆ سەر ئەمەريكييەكان و چوارى شووبات بۆ سەر بنكەى عەین ئەسەد سەرەتايەك بوو بۆ ململانێیەکان، ئه‌و موشه‌كانه‌ی له هێرشه‌كانی به‌غدا به‌كار ده‌هاتن جۆره‌كانی كۆن بوون، بۆ نموونه جۆرى (240) ملم، گەورەتره لە مووشەكى (107) ملم، كە لە (2019) دەيان جار ئاڕاستەى هێزە ئەمەریكييەكان لە عێراق كراون، به‌ڵام لە سووریا مووشەكى پێشكه‌وتووتر بەكارهات، دەگوترێت ئەمەريكييەكانى لە نزيك دێرەزوور به مووشەكى گرادى جۆرى (122) ملم كرانه ئامانج، لەبەرانبەردا ئەمەريكا هێرشێكى تۆڵەسەندنەوەى كردە سەريان، شەوێک دواى ئەو هێرشە، بنكەى عەيبن ئەسەد موشه‌كباران كرا.\nگرنگە تێبينى ئەوە بكرێت لە كۆتايى ساڵى (2019) ئەمەريكا لەبەرانبەر ئه‌و هێرشانه‌ى له عێراق ده‌كرایه‌سه‌ری ، گرووپەكانى نزيك لە ئێرانى لە سووريا بۆردوومان ده‌كرد، هۆكارەكەشى ئەوەيە ئەو هاوپەيمانييەى كە واشنتن سەرۆكايەتى دەكات لە سووريا ئازادى زياترە، چونكە حكومەتى ديمەشق ناتوانێت داوا لە ئەمەريكا بكات واز لە دژايەتى داعش بهێنێت، بەڵام بارودۆخى هێزە سەربازييەكانى ئەمەريكا لە عێراق مەترسيدارترە، چونكه چه‌ندین جار داوا له ئه‌مریكا كراوه هێزه‌كانی له عێراق بكشێنێته‌وه.\nئەو دەنگانەى لە پەرلەمانى عێراق پاڵپشتى ئێران دەكەن، داوايان كرد ئەمەريكا كۆتايى بە ئۆپراسيۆنە سەربازييەكانى لە عێراق بهێنێت، ئەو هێزانەش هەزاران لايەنگريان لە عێراق هەيە، بەشى زۆرى ئەو لايەنانەى دژ بە ئەمەريكان راستەوخۆ پەيوەنديان بە سوپاى پاسداران هەيە، ئەوەش واتای ئه‌وه ده‌گه‌ینێت واشنتن نايەوێت وەڵامى ئەو هێرشانە بداتەوە لە بەغدا، كاتێك ئەمەريكا لە (2019) هێرشى كرايە سەر، لە وەڵامى ئەو هێرشە قاسم سلێمانى و ئەبوو مەهدى موهەنديسى كوشت، كوشتنى ئەو دوو بەرپرسە دۆخەكەى گەياندە ئەو قۆناغەى ئێستا.\nراپۆرتەكانى ئەو دواييە جەخت لەسەر ئەوە دەكەنەوە ئەمەريكا راستەوخۆ لە سووريا وەڵامى دانەوە، تۆڕى مێدیایى (سى ئێن ئێن) رايگەياند، "هێزەكانى هاوپەيمانان بەسەركردايەتى ئەمەريكا بە مووشەك هێرشيان كرايە سەر، گومانيش دەكرێت هێرشەكان لەلايەن گرووپەكانى سەر بە ئێران لە رۆژهەڵاتى سوورياى نزيك سنوورى ئەنجام درابێت، بەڵام ئەو هێرشە هيچ زيانێكى گيانى نەبوو."\nلەلايەكى ترى هێزەكانى ئەمەريكا لە راگەياندراوێك دا ئاماژەيان بەوە كرد، "دەست بەجێ وەڵامى ئەو شەش مووشەكە دراوەتەوە كە لە بنكەى مەيادينى سەر بە ئێران لە سووريا كراوەتە سەرمان، بەگوێرەى راپۆرتەكانيش ئەو رێگە لە بوكەمالەوەيەوە لەسەر سنوورى عێراقەوە بۆ دێر زوور دێت." كە هەمان شوێنى گرووپەكانى سەر بە ئێرانە، بنەكەى ئيمام عەلى كە يەكێكە لە گرووپەكانى سەر بە تاران لەو ناوچەيە." لە مانگى حوزەيرانى (2018) هێرشێكى ئاسمانى كرايە سەر بارگاى كەتيبەكانى حزوبوڵاى عێراقى لە بوكەمال، ئەو گرووپە سەر بە ئەبوو مەهدى موهەنديس بوو، لەلايەن سوپاى پاسدارانەوە ئاڕاستە دەكرا، راسته‌وخۆ په‌یوه‌ندی به گرووپەكانى سەر بە ئێران هه‌بوو لە عێراق و سووريا.\nئێستا ململانێيەكە لە جاران روونترە، لە بەغداوە گوازراوه‌ته‌وه بۆ بنكەى تەنەفى ئەمەريكا لە سووريا، بەگوێرەى راپۆرتەكان چاوەڕوان دەكرێت ئيسرائيل وەڵامى هێرشەكانى ئێران لە سووريا بداتەوە، هه‌ركات ته‌لئه‌بیب هێرشی كرده سه‌ر هێزه ئێرانییه‌كان له ناوخاكی سووریا راسته‌وخۆ كاريگەرى لەسەر دانوستاندنەكانى دۆسيەى ئەتۆمى ئێران لە ڤيێنا دەبێت.\nJanuary 2022 09\nبه‌رژه‌وه‌ندییه‌كانی ئه‌مه‌ریكا له عێراق له‌به‌رده‌م هه‌ڕه‌شدایه\nئێران: 127 كه‌س له ئۆپراسیۆنى كوشتنى سوله‌یمانى به‌شدارن\nهێرشەکانى ئیسرائیل هیچ کاریگەرییەکى بۆ سەر پرۆگرامى ئه‌تۆمی ئێران نابێت\nئێران مۆڵه‌ت دەداتە زیندانییه مه‌سیحییه‌كان\nئیداره‌ی بایدن دۆسیه‌ی چه‌كی ئه‌تۆمی ئێران پشتگوێ ده‌خات\nكوێت پەيوەندیى نوێى بازرگانانى ئەمريكا و ئيسرائيل لەگەڵ ئێران ئاشكرا دەكات\nئاڵنگه‌رییه‌كانی به‌رده‌م هێرشی سه‌ربازیی ئیسرائیل بۆ سه‌ر ئێران


13/3/2017 01:56 PM\nشەماڵ جەلال سائیب (١٩٣١ ز - ١٩٨٦ ز) گۆرانیبێژی کوردی لە دایک بووی شاری سلێمانیە.١٩٣١ دا لە شاری سلێمانی لەدایکبووە و سەبارەت بەوەی کە باوکی قایمقام بووە و لە زۆر لە قەزا و کاروفرمانی دیوە، بۆیە شەماڵ لە منداڵییەوە لەگەلێک شار و شارۆچکەی کوردستاندا ژیاوەو چاوی کراوەتەوە و دوای تەواوکردنی قۆنا‌غی خوێندنی سەرەتایی، چۆتە کۆلیژی مەلیک فەیسەڵ لە بەغدا کە قوتابخانەیەکی دواناوەندیی بوو و بەزمانی ئینگلیزی وانەی تێدا دەخوێندراو تەنیا قوتابییە یەکەمەکانی عێراقی وەردەگرت.\nدوای تەواوکردنی قۆناغی خوێندنەکەی لە پەیمانگای ھونەرە جوانەکان وەرگیراوە و لە ١٩٥١ ز دا کۆلیژی ئاداب بەشی مێژوو لە زانستگای بەغدا وەرگیراوە و لە ساڵی ١٩٥٦ ز دا خوێندنی زانکۆی تەواوکردووە و بڕوانامەی بەکالۆریۆسی لە مێژوو وەرگرتووە و کراوە بە مامۆستا لە دوا ناوەندی ئەعزەمییە‌ی کوڕان و لە ساڵی ١٩٥٩ ز دا بووەتە مامۆستای بابەتی ڕۆشنبیریی مۆسیقا لە پەیمانگای ھونەرە جوانەکانی بەغدا.\nلە دوا دوای ساڵی ١٩٦٣ ز دا چۆتە ئەمەریکا بۆ تەواوکردنی خوێندنی باڵاو بڕوانامەی ماستە‌ری لە ئەدەبدا وەرگرتووە و کە گەڕاوەتەوە کوردستان لە ساڵی ١٩٧١ ز دا لە زانستگای سلێمانی کراوە بە مامۆستای یاریدەدەر لە کۆلێژی ئاداب و کە ئەو زانستگایە گوێزرایەوە بۆ ھەولێر و کراو بە زانستگای سەلاحەددین ئەمیش گوێزاوەتەوە بۆ ئەو زانستگایە تاکو کۆچی دوایی کردووە.\nلە ١٩٨٦.١١.٠٧ دا شەماڵ سائیب لە ئەنجامی نەخۆشییەکی درێژخایەن لە ھەولێر کۆچی دواییکرد و تەرمەکەی برایەوە سلێمانی و لە گۆڕستانی بنەماڵەکەیان نێژرا.\nھونەری شەماڵ سائیب\nئەم ھونەرمەندە لێھاتووە لە ساڵی ١٩٥٦ ز وە وەک دەنگێکی نوێ و ھونەرمەندێی نوێکار ھاتۆتە گۆڕەپانی ئاواز و گۆرانی کوردی و گەلێک گۆرانی کوردی و گەلێک گۆرانی سەرکەوتووی وەک شوانە ھۆ شوانە و بەردە بەردە و ھاتی بۆ ھاتی و ھاتم ھاتم و ھەرە لەیلێ و جوان ئێمە جوانین و بارزانی و زولەیخای داناو بەدەنگە خۆش و زۆڵاڵەکەی گوتنی و سەرکەوتنێکی گەورەی وەدەستھێنا.


دەستگیر كردن و گواستنەوەی 2 چالاكی كرێكاریی بۆ زیندانی سنە – زاگرۆس پۆست\nماڵەوە / کوردستان / دەستگیر كردن و گواستنەوەی 2 چالاكی كرێكاریی بۆ زیندانی سنە\nدەستگیر كردن و گواستنەوەی 2 چالاكی كرێكاریی بۆ زیندانی سنە\nدوو شه‌ممه 17 ئاب 2015\tکوردستان, مافی مرۆڤ, هەواڵ 106 جار خوێنراوه‌ته‌وه\nرۆژی 25ی مانگی گەلاوێژ كاتژمێر 3 و 30 خولەكی پاش نیوەڕۆ “ئارام و فواد زەندی” 2 كەس لە چالاكانی كرێكاریی خەڵكی شارەی سنە، بە مەبەستی تێپەڕاندنی 4 مانگ حوكمی زیندان، دەستگیر و رەوانەی زیندانی ناوەندیی شاری سنە كران.\nبە پێی راپۆرتی كۆمیتەی هاوئاهەنگی، ئەو 2 چالاكە كرێكارییە رێكەوتی 25ی مانگی خاكەلێوەی ئەمساڵ پاش هێرشی هێزەكانی كۆماری ئیسلامی بۆ سەر ماڵەكەیان دەستگیر و دوای 2 مانگ مانگ زیندان، بە دانانی بارمتەی 100 میلیۆن تمەنی ئازاد كران.\nهەروەها لقی یەكی دادگای ئینقلابی سنە لە رێكەوتی 15ی پووشپەڕ ئارام و فواد زەندی بە 4 مانگ زیندانی تەعزیری مەحكوم كرد.\nتۆمەتی ئەم 2 چالاكە كرێكارییە لە دادنامەكەیاندا، چالاكیە كرێكارییەكان، بەشداریی لە رێوڕەسمی رۆژی جیهانیی كرێكار، رۆژی ژن، بەشداریی لە گوڵكارییە كرێكارییەكان و پەیوەندیی لەگەڵ بنەماڵەی چالاكانی كرێكاریی زیندانی كراو، راگەیەندراوە.


36 ساڵ تێپەڕی بەسەر ئەنفالی بارزانیەكان\n36 ساڵ تێپەڕی بەسەر ئەنفالی بارزانیەكان\nبه رواری داگرتن : 2019-07-31 13:40\nناوەندی ھەواڵەكان - ڕژێمی بەعس لە سەرتای ساڵانی 1980 دەستی كرد بە پڕۆسەی تاوانی ئەنفال و كیمیا بارانی گەلی كورد بە هەزاران كەسی زیندە بەچاڵ كرد، ئەمڕۆش 36 ساڵ بەسەر زیندە بەچاڵ كردنی بارزانیەكان تێپەڕی.\n36 ساڵ بەر لە ئەمڕۆ ڕژێمی بەعس بە سەرۆكایەتی سەدام حوسێن 8 هەزار كەسی لە ڕەگەزی نێر كە تەمەنیان لە نێوان 10 ساڵی تاكو 70 ساڵی دابو ئەنفالی كردن.\nلەسەرتای سالی 1980 پڕۆسەی كۆمەڵ كوژی و زیندە بەچاڵ كردن و كیمیا بارانی گەڵی كورد لە لایەن ڕژێمی بەعس دەستی پێكرد تاكو ڕاپەڕینی 1991 بەردەوام بو لەماوەی ئەو چەند ساڵە 182 هەزار كورد لە ژن منداڵ و پیاو گەنج شەهید كران.\nدوای ئەوەی لە ساڵی 2003 ڕژێمی بەعس ڕوخا، لە سنوری پارێزگای كەركوك بەسڕا و بیابانەكانی سەماوە سەدان كۆڕی بەكۆمەڵ دۆزرانەوە تاكو ئێستاش هەڵدانەوەی گۆڕی بەكۆمەڵ بەردەوامی هەیە.\nلە بەرواری 16\_3\_1988 ڕژێمی بەعس لە شاری هەڵەبجە زیاتر لە 5 هەزار كەسی بەكیمیا باران شەهید كردن.\nلە هەفتەی ڕابردو لە گۆڕێكی بەكۆمەڵ هێسك و پروسكی زیاتر لە 70 كوردی فەیلی لە گۆڕێكی بەكۆمەڵ لە بیابانەكانی سەماوە دۆزرانەوە.\nهەروەها چەندین كۆڕی بەكۆمەڵ تاكو ئێستاش دیارنین باس لەوە دەكرێت تەنها لە بیابانەكانی خواروی عێڕاق زیاتر لە 100 گۆڕی بەكۆمەڵ هەیە.(İLKHA)\nبليته كان بارزان ئەنفال شەهید كورد ڕژێم بەعس سەدام


یەلماز گونەى (١٩٣٧-١٩٨٤) – خەدەنگ\nیەلماز گونەى (١٩٣٧-١٩٨٤)\nڤەگۆهاستن پیتێن لاتینی: ئومێد سەگڤان\n(تا کو مرۆڤ ل ژیانێ بە، وێ کول و خەم، ئەڤین و ھەزکرن پێ رە بەردەوام بن. زانا بە ئان نەزان بە، ھەر وێ ئەو بارھلگرێ کول و خەمان و ئەڤین و ھەزکرنێ بە.. من د فلمێن خوە دە ھەول دایە کو، ئەز کول و دەردان، ئەڤین و ھەزکرنێ بگھینم ھەڤ.. گەلەک کەس ڤان تشتان ژ ھەڤ دەرناخینن..)\nیەلماز گونەی کی بوو، چ بوو و چ ژ گەلێ خوە رە پێشکێش کریە تا کو ئەم وی ببیر بینن؟ یەلماز گونەی کوردەکی رەسەن بوو.. دەرھێنەرەکی جیھانی بوو.. وی، د رۆژێن تەنگ و دژوار دە، پەریشانی، زولم و زۆرا گەلێ خوە د رێکا فیلمێن خوە دە ژ خەلکێن جیھانێ رە دا خویا کرن و ئەشکەرە کر.. د فلمێن خوە دە ب سەربلندی کوردیتیا خوە دیار دکر..\nئەو بەری ٨٢ سالان، د ١عێ نیسانا ١٩٣٧عان دە ل گوندێ (یەنیجە)، ھەرێما ئادەنێ ھاتیە دنیایێ. ناڤێ باڤێ وی ھەمید و دیا وی گولێ بوو، ژ خەلکێن زازا بوو. د مالەک فەقیر و پەریشان دە مەزن ببوو.. د بچووکانیا خوە دە گەلەک کار و بارێن تێڤەل کربوون؛ ژ ئاڤدانا بەخچەیان تا ب سەوتەریبوونا کۆلانێن باژارا.. پێرە ژی ھەز خوەندن و نڤیساندنێ کریە.. پشتی کو لیسە قەداندیە ب چەند ھەڤالێن خوە رە دو کۆڤار (دۆرۆک و بۆران)، ب زمانێ ترکی وەشاندنە. ئەو دەرھێنەرێ گەلەک فلمێن بەدەوە و ١٧ خەلات ل دۆر فلمێن خوە وەرگتنە. بەلێ د سالا ١٩٨٢عان دە ب بەشداربوونا وی د فەستیڤالا (کان)ێ دە ل فرانسایێ ب فلمێ (یۆل)، خەلاتا زێرین ستاند و ب وێ خەلاتێ ناڤێ وی و پەریشانیا گەلێ کورد د دنیایێ دە بەلاڤ بوو.\nژ فلمێن وی: کەری، سەیدخان، بەلەنگاز، کەسێن رەڤیایی، باڤ، کۆڤی، تالی.. و گەلەک فلمێن دن ھەنە.. د سالا ١٩٨٣عان دە فلمێ خوەیێ داوی ب ناڤێ (دیوار)، ب ئالیکاریا ھکومەتا فرانسی ل باکوری فرانسایێ کشاندیە.\nھێژایە گۆتنێ کو، ئەو ژی یەکە ژ وان کەسێن کو د سباتا ١٩٨٣عان دە (ئەنستیتویا کوردی) ل پاریسێ دامەزراندنە، وەک؛ جەگەرخوین، قەناتێ کوردۆ، ئۆسمان سەبری، تەوفیق وەھبی، رەمزی، در. نوورەدین زازا، ھاجیێ جندی و ئسمەت شەریف وانلی. ئەو د ٩عێ ئێلوونا ١٩٨٤عان دە ل نەخوەشخانەیەکە پاریسێ کۆچا داوی کر. ب رێوورەسمەکی بەدەو ژ رەخ ھن وەزیرێن فەراسنی، جەماوەرەکی مەزن ژ کورد و فرانسیزان ئەو ل پاریسێ د گۆرستانا (لاشاز) دە، ل کێلەکا ڤان ھەردو ھەلبەستڤانێن فرانسییێن ناڤدار؛ چارلەس باودەلارە و ئالفەرد دە موسسەت ھات ڤەشارتن.\nما نەھێژایە کو ئەم وی ببیر بینن و ناڤێ وی ل جھەکی بلند دەینن؟\nژ رووپەلا چاندنامە هاتیە وەرگرتن.\nپابلۆ نیرۆدا: “چەکێ من تەنێ هەلبەستن”\nپر شەرم دکم بلەیزم


پرسه‌نامه‌ی مه‌حمود سه‌نگاوی بۆ كۆچی دوایی مسته‌فا سه‌رگه‌ڵویی PUKmedia یەکێتیی نیشتمانیی کوردستان\nپرسه‌نامه‌ی مه‌حمود سه‌نگاوی بۆ كۆچی دوایی مسته‌فا سه‌رگه‌ڵویی\nپرسەنامە 10:46 PM - 2022-06-12\nمه‌حمود سه‌نگاوی بۆ كۆچی دوایی پێشمه‌رگه‌ی دێرین مسته‌فا سه‌رگه‌ڵویی پرسه‌نامه‌یه‌ك ئاڕاسته‌ی خانه‌واده‌كه‌ی ده‌كات.\nبه‌داخ و په‌ژاره‌یه‌كی زۆره‌وه هه‌واڵی كۆچی له‌ناكاوی ھاوڕێ و ھه‌ڤاڵ و ھاوسه‌نگه‌رمان، فه‌رمانده و تیكۆشه‌ری دێرین، كه‌ڵه شۆڕشگێڕی دیاری شۆڕشی نوێ ، كادری سه‌نگین و به‌ویقاری (ی.ن.ك) خوالێخۆشبوو كاك(مسته‌فا سه‌رگه‌ڵویی)م یست. بۆ یٔه‌م بۆنه خه‌مناكه له ناخی دڵمه‌وه پرسه و سه‌ره‌خۆشی خۆم یٔاراسته‌ی ته‌واوی یٔه‌ندامانی بنه‌ماڵه به‌ڕێز و تێكۆشه‌ره‌كه‌یان و ھاوڕێ و ھاوسه‌نگه‌رانی خوالێخۆشبووو ده‌كه‌م و بۆ یٔه‌م خه‌مه له ناخی دڵمه‌وه هاوبه‌شی خه‌میانم.\nخوالێخۆشبوو كاك مسته‌فا، به ھه‌ق تێكۆشه‌ری سه‌ر ڕاست و دڵسۆزێكی ڕاسته‌قینه‌ی شۆڕش و گه‌ل، پڕاوپڕ له شكۆ و ھه‌ڵوێست و خۆنه‌ویستی، ته‌یارێكی گۆڕه‌پانی نه‌به‌زین و سه‌ربازێكی ونی ڕێگای ڕزگاری خاكی كوردستان بوو.\nكاك مسته‌فا، بۆ گه‌له‌كه‌ی درێغی نه‌كرد و بۆ (ی.ن.ك) و ئێمه‌ش وه‌ك ھاوڕێ و ھه‌ڤاڵانی سه‌ره‌وه‌ری زۆری به‌جێهێشت، چه‌نده سه‌خته نوسینی من باسی مه‌زنی و گه‌وره‌یی و سه‌روه‌ریه‌كانی كاك مسته‌فا بكات، بۆ ئه‌م كۆچه‌ی كۆڵێك خه‌م و په‌ژاره دایگرتم، برینیكی تر له ناخما سه‌ری كرده‌وه، به‌ڵام ڕێگای خه‌باتی ئه‌و، گه‌وره‌ی بیر و ئامانجه‌كانی ئه‌و، دڵسۆزی و پاكی كه‌سێتی ئه‌و وامان لێده‌كات هێنده‌ی تر له‌سه‌ر ڕێبازی كوردایه‌تی به جۆش و خرۆشتربین.\nله كۆتایدا، هه‌زاران سڵاو له ڕۆحی به‌رزه فڕت كاك مسته‌فا گیان، ڕێبازت ڕوون و پڕ ڕێبوار بێت، به‌لێن بێت كێلی به‌رزی مه‌زارتان دوورنمای خه‌باتمان بێت.


دۆزینه‌وه‌ی كه‌شتییه‌كی شوێنه‌واری به‌ریتانیا به‌سره سه‌رقاڵ ده‌كات | نیقاش\nكنه‌و گه‌ڕان بۆ كه‌شتییه‌كی كۆن له‌به‌سره ده‌ستی پێكردووه، پسپۆڕانیش پێیان وایه ئه‌گه‌ر كه‌شتییه‌كه بدۆزرێته‌وه، شوێنه‌وارێكی زۆر گرنگ ده‌كه‌وێته‌وه ده‌ست عێراق.\n19.04.2018 | به‌سره\nقه‌حتان عوبێد به‌ڕێوه‌به‌ری ده‌سته‌ی شوێنه‌واری به‌سره له هه‌وڵی لێبڕاوانه‌دایه بۆ ئاشكراكردنی شوێنه‌واره‌كانی به‌سره‌و ئاماده‌كردنی موزه‌خانه‌ی شوێنه‌وار كه به‌قسه‌ی خۆی دووه‌م گه‌وره‌ترین موزه‌خانه‌یه له‌عێراق له دوای موزه‌خانه‌ی عێراقی له به‌غدا‌و درێژه‌پێدانی بایه‌خی نێرده‌و رێكخراوه‌كان به پشتیوانیكردنی كاره‌كانی.\nگرنگیدانی عوبێد به‌و بواره سه‌رله‌نوێ بابه‌تی ده‌رهێنانه‌وه‌ی تۆپی كه‌شتییه‌كی جه‌نگی به‌ریتانیای هێنایه‌وه ئارا كه مێژووه‌كه‌ی بۆ سه‌ره‌تای سه‌ده‌ی رابردوو ده‌گه‌ڕێته‌وه به‌مه‌به‌ستی دۆزینه‌وه‌ی بارێك پارچه شوێنه‌واری یه‌كێك له كه‌شتیه جه‌نگییه‌كانی به‌ریتانیا كه له جه‌نگی یه‌كه‌می جیهانیدا به‌هۆی ته‌قه‌ی عوسمانییه‌كانه‌وه نقوم بووه.\nله‌وباره‌یه‌شه‌وه عوبێد به "نیقاش"ی وت: "تیمی ئه‌و كۆمپانیایه‌ی پردی هه‌ڵواسراوی نێوان هه‌ردوو كه‌ناری شه‌تولعه‌ره‌ب جێبه‌جێ ده‌كات تۆپه‌كه‌یان دۆزیوه‌ته‌وه‌و هه‌وڵیان داوه بابه‌ته‌كه بشارنه‌وه تا كاره‌كانیان دوانه‌كه‌وێت، به‌ڵام به‌ڕێكه‌وت پۆلیسێكی پارێزگاری له‌وێدا بووه كه بۆ ماوه‌یه‌ك كاری بۆ كردبووین‌و شاره‌زایی‌و هۆشارییه‌كی په‌یداكردبوو، بۆیه له‌و مه‌سه‌له‌یه ئاگاداری كردینه‌وه‌و ئێمه‌ش ده‌رهێنانه‌وه ئه‌و تۆپه‌مان گرته ئه‌ستۆ كه كێشه‌كه‌ی نزیكه‌ی سێ تۆنه‌و له قووڵایی زیاتر له پێنج مه‌تردا بوو".\nئه‌و رووداوه‌ی عوبێد باسی ده‌كات له‌گه‌ڵ رووداوێكی دیكه‌ی چه‌ند ساڵێك پێش ئه‌وه‌دا تێكه‌ڵ بووه كه باس له‌وه ده‌كات خه‌ڵكی قوڕنه له باكووری به‌سره هێرشیان كردووه‌ته سه‌ر بارێك پارچه شوێنه‌واری عێراقی سه‌ر به نێرده‌كانی فه‌ره‌نسا له سه‌رده‌می ئۆستن لایارد-ی گه‌ڕیده‌دا كه له چه‌ند به‌له‌مێكدا باركرابوون‌و هه‌ندێكیان له دیجله‌دا نقوم بوون‌و خه‌ڵكیش ده‌ستیان به‌سه‌ر به‌شێكیاندا گرتووه، ئه‌وه‌ش گومانی سه‌باره‌ت به راستی‌و دروستی بوونی كه‌شتییه‌ك شوێنه‌واری نقومبوو دروستكرد.\nبه‌ڵام عوبێد قسه‌كانی دووپات ده‌كاته‌وه‌و ده‌ڵێت: "رووداوی نقومبوونی كه‌شتییه‌كه له‌نێوه‌نده‌كانی به‌ریتانیا ناسراوه، هه‌روه‌ك به‌ته‌مه‌نه‌كانی به‌سره‌ش به‌بیریان دێت، ته‌نانه‌ت روبارێكیش به‌ناوی ئه‌و رووداوه‌وه ناونراوه كه ئه‌ویش رووباری روته یه، چونكه كه‌شتییه‌كان ناچار ده‌بن له كاتی سوڕانه‌وه له رووباری دیجله‌دا خێراییه‌كه‌یان كه‌م بكه‌نه‌وه كه پێچكردنه‌وه‌یه‌كی كوڕه، دوو كه‌شتی ئینگلیزیش له باكووره‌وه دێن كه یه‌كێكیان پۆسته‌ی باركردووه‌و ئه‌وی دیكه‌ش تۆپ‌و پارچه شوێنه‌واری باركردووه، بۆیه عوسمانییه‌كان ئه‌و ده‌رفه‌ته ده‌قۆزنه‌وه‌و له هه‌ردوو كه‌شتییه‌كه ده‌ده‌ن. له‌به‌رئه‌وه‌ی ئه‌و كه‌شتییه گای باڵداری كێش قورسی تێدابووه، بۆیه به‌دڵنیاییه‌وه كه‌شتیه‌كی جه‌نگی بووه‌و توانای هه‌ڵگرتنی قورسایی هه‌بووه، چونكه كێشی تۆپه جه‌نگییه‌كان له‌و كاته‌دا له سێ تۆن كه‌متر نه‌بووه‌و به‌لانی كه‌میشه‌وه كه‌شتییه‌كه هه‌شت تۆپی تێدابووه".\nعوبێد پێی وایه ئه‌و كه‌شتییه‌ی له قه‌زای قوڕنه نقوم بووه‌و تائێستاش ئاسه‌واره‌كانی ماوه، كه‌شتی پۆسته بووه، هه‌روه‌ها ده‌ڵێت: "ئه‌و نێرده ژاپۆنییه‌ی له ساڵانی حه‌فتاكاندا لێكۆڵینه‌وه‌ی ده‌كرد، پێشبینی كرد كه‌شتیه نقومبووه‌كه ئه‌و كه‌شتییه بێت كه شوێنه‌واری هه‌ڵگرتبوو، تیمه‌كه بۆ ماوه‌ی سێ مانگ له‌نێوان هه‌ردوو ناوچه‌ی قوڕنه‌و شافی به‌و ئامێرانه‌ی ئه‌و كاته به‌رده‌ست بوون گه‌ڕان‌و هیچیان نه‌دۆزیه‌وه. پاشان عێراقییه‌كان گه‌ڕان‌و دوای ئه‌وانیش ئه‌مریكییه‌كان له‌ساڵی 2013دا له هه‌ردوو ناوچه‌ی قوڕنه‌و هاریسه‌دا گه‌ڕان‌و ئامێری هه‌سته‌وه‌ری زۆر هاوچه‌رخیان به‌كارهێنا به‌بێ ئه‌وه‌ی هیچ شتێك بدۆزنه‌وه، چونكه پێموابێت له شوێنێكی هه‌ڵه‌دا ده‌گه‌ڕان. تیۆرییه‌كی نوێ هه‌یه پێده‌چێت لۆجیكی بێت، ئه‌ویش ده‌ڵێت كه‌شتییه‌كه به‌رده‌وامبووه له‌سه‌ر رێچكه‌ی خۆی به‌و هیوایه‌ی بگاته حامیه‌ی ئه‌و كاته‌ی به‌ریتانیا له موحه‌مه‌ره‌و كه‌لوپه‌له قورسه ناپێویسته‌كانی فڕێداوه وه‌كو هه‌ندێك له تۆپه‌كان، بۆیه ئێمه له‌ڕێی ئامێری هه‌سته‌وه‌ری راداری هاوچه‌رخ‌و به هه‌ماهه‌نگی له‌گه‌ڵ زانكۆی به‌سره له‌و ناوچه‌یه‌دا ده‌گه‌ڕێین كه ده‌كه‌وێته نێوان ناوچه‌ی عه‌شار – ناوه‌ندی شار-و به‌نده‌ری ئه‌بو فلوس له باشوور".\nعوبێد له ساڵی 2010دا له‌لایه‌ن به‌ڕێوه‌به‌ری خۆرهه‌ڵاتی ناوه‌ڕاستی موزه‌خانه‌ی به‌ریتانیا به‌ئاماده‌بوونی سه‌رۆكی ده‌سته‌ی گشتی شوێنه‌وار‌و كه‌له‌پوور ئه‌و بابه‌ته‌ی پێسپێردراوه‌و سه‌رچاوه به‌ریتانییه‌كانیش ئاماژه بۆ نقوومبوونی نزیكه‌ی (1000) پارچه شوێنه‌واری جیاواز ده‌كه‌ن كه هه‌ندێكیان زۆر به‌نرخن.\nبه‌ڕێوه‌به‌ری ده‌سته‌ی شوێنه‌وار هۆگری كاره‌كه‌یه‌تی‌و وه‌ك خۆی ده‌ڵێت ئه‌وه‌ی ئازاری داوه، وێرانكردنی شوێنه‌واره‌كانی نه‌ینه‌وابوو له‌لایه‌ن داعشه‌وه، بۆیه بڕیاری داوه سه‌ره‌تای ساڵی داهاتوو گه‌ڕان به‌دوای شوێنه‌واره نقومبووه‌كاندا ده‌ستپێبكات بۆ قه‌ره‌بووكردنه‌وه‌ی ئه‌و شوێنه‌وارانه‌ی عێراق له‌ده‌ستی داون، ئه‌و ده‌ڵێت: "هاوكاریكردنی موزه‌خانه‌ی به‌ریتانی‌و كتێبخانه‌ی زانكۆی نیوكاسڵ ده‌ستپێده‌كه‌م كه زۆرترین به‌ڵگه‌نامه كۆنه‌كانی سوپای به‌ریتانیا له‌وباره‌یه‌وه له‌خۆده‌گرێت".\nبه‌ڕای د. عه‌بدولحه‌كیم كه‌عبی مامۆستای مێژو‌و شارستانی له زانكۆی به‌سره، دۆزینه‌وه‌ی ئه‌و كه‌شتییه به‌ریتانییه‌ی شوێنه‌واره‌كانی عێراقی هه‌ڵگرتبوو بایه‌خێكی زۆری هه‌یه، چونكه شوێنه‌وار گرنگی زیاتری هه‌یه له‌و نووسراوانه‌ی كه ره‌نگه ده‌ستكاری بكرێن، ئه‌و به "نیقاش"ی وت: "ئێمه له مێژوودا باوه‌ڕمان وایه ده‌ستكه‌وتنی پارچه‌یه‌ك شوێنه‌وار مانای شتی زۆره، چونكه ره‌نگه به‌ڵگه‌نامه‌ی نیمچه پشتڕاستكراوه‌ی تێدابێت‌و زۆرێك له‌و بابه‌تانه شیبكاته‌وه كه تا ئه‌مڕۆش نایانزانین، بۆئه‌وه‌ی بگه‌ینه زانیارییه‌كی ورد".\nهه‌روه‌ها وتی: "ئه‌گه‌ر كه‌شتییه شوێنه‌واره‌كه بدۆزرێته‌وه ئه‌وا كار بۆ ئه‌وه ده‌كه‌ین سه‌رده‌مه‌كه‌ی ده‌ستنیشان بكرێت‌و ئه‌و لایه‌نه‌ش كێ بووه كه كاری گواستنه‌وه‌ی ئه‌و شوێنه‌وارانه كردووه، ئێمه ده‌زانین به‌ریتانییه‌كان چه‌نده بایه‌خ به شوێنه‌واره‌كانی عێراق ده‌ده‌ن. هه‌ندێك له سه‌رچاوه مێژووییه‌كان ئاماژه بۆ ئه‌وه ده‌كه‌ن كه یه‌كێك له كونسوڵه‌كانی ئینگلیز له به‌سره له بازاڕدا پیاسه‌ی كردووه‌و ئه‌و شوێنه‌وارانه به‌نرخێكی كه‌م ده‌كڕێت كه له ناوچه‌ی میربه‌د – زوبێر – دۆزراونه‌ته‌وه‌و له‌لایه‌ن فرۆشیاره‌كانه‌وه خراونه‌ته‌ڕوو، ئه‌مه‌ش دووپاتی ده‌كاته‌وه كه به‌ریتانییه‌كان هه‌میشه كه‌لوپه‌لی گرنگ‌و به‌نرخیان له شارستانی كۆنی عێراقه‌وه گواستووه‌ته‌وه".\nكه‌عبی پێیوایه كه‌س ناتوانێت پێشبینی بكات ئه‌و شوێنه‌وارانه‌ی كه‌شتییه‌كه هه‌ڵیگرتبوون سه‌لامه‌ت بوون، چونكه شه‌تولعه‌ره‌ب به یه‌كێك له‌و رووبارانه داده‌نرێت كه پاشماوه‌ی لیته‌یان تێدایه، بۆیه ئه‌گه‌ر شوێنه‌واره‌كانی تێدا بێت ئه‌وا هیوادارین زیانی زۆریان پێ نه‌گه‌یشتبێت، چونكه زۆربه‌یان له به‌ردی گرانیت یاخود به‌ردی كۆن دروست كراون كه توانای به‌رگه‌گرتنی هه‌لومه‌رجی ژینگه‌ییان هه‌یه".\nئومێده‌كان زۆرن، به‌ڵام ئه‌وه‌ی رێگره له كاری ده‌سته‌ی شوێنه‌وار‌و گه‌رم‌وگوڕی به‌ڕێوه‌به‌ره‌كه‌ی، نه‌بوونی بودجه‌یه‌كه بۆ پشتیوانیكردنی كاره‌كانیان.\nقه‌حتان عوبێد ده‌ڵێت: "نه له‌لایه‌ن حكومه‌تی فیدراڵی‌و نه له‌لایه‌ن حكومه‌تی خۆجێییه‌وه بایه‌خمان پێ نه‌دراوه. كاره‌كه‌مان پشت به هاوئاهه‌نگیكردن له‌گه‌ڵ نێرده بیانییه‌كان‌و موزه‌خانه جیهانییه‌كان ده‌به‌ستێت، موزه‌خانه‌ی شوێنه‌واری به‌سره‌ش به‌هاوكاری چه‌ند دامه‌زراوه‌یه‌كی بیانی دروستكراوه".\nهه‌روه‌ها وتی: "به‌سره (165) شوێنی تێدایه ته‌نیا حه‌وتیان پارێزراون. كه‌واته چۆن ده‌توانین پێگه شوێنه‌وارییه‌كانی دیكه له زیاده‌ڕه‌وی‌و نیشته‌جێبوونی هه‌ڕه‌مه‌كی بپارێزین؟ فه‌رمانده‌یی پۆلیسی به‌سره پۆلیسی پاراستنی شوێنه‌واره‌كانی پێكهێناوه كه له (100) كه‌س كه‌مترن‌و ناتوانن پارێزگاری له زیاتر له چوار شوێن بكه‌ن‌و ته‌نیا یه‌ك ئۆتۆمبیلی به‌كارهاتووشیان هه‌یه، هێزی ته‌واوی پارێزگاری‌و بودجه‌و پشتیوانیمان نییه. پشتمان به خۆبه‌خشان‌و گرووپه‌كانی كۆمه‌ڵی مه‌ده‌نی‌و هه‌ماهه‌نگیكاران به‌ستووه. من وه‌ك خۆم دامه‌زراوه‌یه‌كی پاراستنی كه‌له‌پووری كه‌لتوریم دامه‌زراندووه كه یه‌كێكه له گه‌وره‌ترین گرووپه‌كان له عێراق".\nخواسته‌كانی قه‌حتان عوبێد ته‌نیا له كردنه‌وه‌ی موزه‌خانه‌كه یان دۆزینه‌وه‌ی كه‌شتییه شوێنه‌واره‌كه‌دا ناوه‌ستێت، چونكه ئه‌و سه‌ركێشی كردووه‌و چووه‌ته نێو كێڵگه‌ی مینه‌وه له ناوچه‌ی خه‌بایر‌و شاری ئه‌سكه‌نده‌ری گه‌وره (كاراكس)ی دۆزیوه‌ته‌وه كه شارێكه مێژووه‌كه‌ی بۆ ساڵی 324ی پێش زایین ده‌گه‌ڕێته‌وه‌و هه‌ماهه‌نگیشی له‌گه‌ڵ نێرده‌ی زانكۆی مانچسته‌ر كردووه.\nله‌وباره‌یه‌شه‌وه قه‌حتان ده‌ڵێت: "له ساڵی 2007دا شاری ئه‌سكه‌نده‌رمان دۆزییه‌وه كاتێك رووپێوی باكووری به‌سره‌مان ده‌كرد كه ئه‌ویش ناوچه‌یه‌كه هه‌رگیز رووپێوی نه‌كراوه له‌به‌رئه‌وه‌ی له جه‌نگی عێراق ئێراندا به‌مین چێنراوه‌و پڕبوو له ئاوی زۆنگاوه‌كان، زیاتر له 14 پێگه‌ی شوێنه‌واریم دۆزیه‌وه‌و یه‌كێك له شوێنه‌واره‌كان سه‌رنجی راكێشام كه رووبه‌ره‌كه‌ی گه‌وره بوو زیاتر له حه‌وت كیلۆمه‌تر ده‌بوو، شوێنه‌وار‌و دیواری تێدابوو، پێشتریش سوپای عێراق وه‌ك سه‌ربازگه به‌كاری هێنابوو، دركم به‌وه‌كرد كه ئه‌وه شاری (كاراكس سپاسینۆ)ی پایته‌ختی ئه‌سكنده‌ره له‌سه‌رده‌می جه‌نگه‌كه‌یدا له‌دژی سوسه كه مێژوو باسی ده‌كات‌و دواتر شا هسپاونسیس هاوسه‌ری سلاسیا درێژه‌ی به بنیاتنان‌و پته‌وكردنی دا‌و حوكمێكی خۆبه‌ڕێوه‌به‌ری تێدا دامه‌زراند‌و ته‌نانه‌ت دراوێكیشیان بۆ شاره‌كه دروستكرد‌و بازرگانییه‌كی ده‌ریایی‌و وشكانی چالاكیان له‌گه‌ڵ ته‌دمور‌و به‌ترا‌و چینی ئه‌و كاته‌دا دامه‌زراند، چونكه به‌نده‌رێكی زه‌به‌لاح بوو رووبه‌ره‌كه‌ی (365) دۆنم بوو".\nعوبێد باسی ئه‌وه‌ش ده‌كات كه پرۆژه‌ی داهاتوویان له‌سه‌ر به‌نده‌ری كاراكس ده‌بێت به‌وپێیه‌ی به‌نده‌ری سه‌ره‌كی عێراقی دێرین بووه، هیواداریشه به‌خت یاوه‌ریان بێت‌و ئه‌و كه‌شتییه ونبووه‌ش بدۆزنه‌وه كه شوێنه‌واری هه‌ڵگرتبوو.\nخولیای پارچه ده‌گمه‌نه‌كان\nسه‌عات‌و كه‌لوپه‌له‌كانی هیتله‌ر گه‌یشتوونه‌ته كوت


لێڤییەکان 21 – Kurdi Sorani Standard (KSS) | Biblica\nلێڤییەکان 21 – Kurdi Sorani Standard (KSS)\nڕێساکان بۆ کاهین\n1هەروەها یەزدان بە موسای فەرموو: «لەگەڵ کاهینەکان بدوێ کە نەوەی هارونن و پێیان بڵێ: ”نابێت بەپێی ڕێوڕەسم کەستان بە مردووێکی هۆزەکەی خۆی گڵاو بکات، 2تەنها بۆ ئەوانە نەبێت کە زۆر نزیکن لێی، دایکی و باوکی و کوڕی و کچی و برای و 3خوشکە پاکیزەکەی کە لێی نزیکە، ئەوەی شووی نەکردووە، دەشێت لە پێناویدا گڵاو بێت. 4نابێت خۆی گڵاو بکات بەوانەی لە ڕێگەی ژنهێنانەوە بوونەتە خزمی ئەو.\n5«”کاهینەکان نابێت سەریان سفر بکەن و هەردوو لای ڕیشیان بتاشن و خۆیان بریندار بکەن. 6دەبێت بۆ خوداکەیان پیرۆز بن و ناوی خودایان نەزڕێنن، چونکە قوربانییە بە ئاگرەکان وەک نانی خودایان بۆ یەزدان پێشکەش دەکەن، جا دەبێت پیرۆز بن.\n7«”نابێت کاهینەکان ئافرەتی لەشفرۆشی بێ ئابڕوو21:7 لە زمانی عیبری بە واتای گڵاو هاتووە، لێرە و لە ئایەتی 14. و تەڵاقدراو بخوازن، چونکە کاهین پیرۆزکراوە بۆ خوداکەی، 8جا بە پیرۆزی دابنێن، چونکە نانی خوداتان پێشکەش دەکات، پیرۆزکراو دەبێت لەلاتان، چونکە من پیرۆزم. من یەزدانم ئەوەی پیرۆزتان دەکات.\n9«”ئەگەر کچی کاهین بە لەشفرۆشی گڵاو بوو، ئەوا باوکی گڵاو کردووە، دەبێت کچەکە بە ئاگر بسووتێنرێت.\n10«”سەرۆکی کاهینان، ئەوەی لەنێو براکانی زەیتی دەستنیشانکردنی بە سەریدا کراوە و ئەرک پێ سپێردراوە بۆ لەبەرکردنی جلەکانی کاهینیێتی، پێویستە سەری ڕووت نەکات و جلەکانی لەبەر خۆی دانەدڕێت. 11پێویستە نەیەتە ئەو شوێنەی لاشەی مردووی لێیە، نابێت خۆی بۆ دایک و باوکیشی گڵاو بکات. 12نابێت لە پیرۆزگا دەربچێت، نەوەک پیرۆزگای خوداکەی گڵاو بکات، چونکە بە زەیتی دەستنیشانکردنی خودا نەزرکراوە، من یەزدانم.\n13«”ئەم دەبێت کچێکی پاکیزە بخوازێت. 14نابێت بێوەژن و تەڵاقدراو و بێ ئابڕووی لەشفرۆش بخوازێت، بەڵکو دەبێت کچێکی پاکیزە لە خزمەکانی بخوازێت، 15بۆ ئەوەی وەچەکەی لەنێو گەلەکەی گڵاو نەکات. من یەزدانم، ئەوم پیرۆز کردووە.“»\n16هەروەها یەزدان بە موسای فەرموو: 17«لەگەڵ هارون بدوێ و بڵێ: ”ئەگەر پیاوێک لە وەچەی تۆ لە نەوەکانیان کەموکوڕییەکی تێدابوو، با نەیەتە پێشەوە بۆ پێشکەشکردنی نانی خوداکەی. 18هەر پیاوێک کەموکوڕی تێدابێت، نابێت بێتە پێشەوە، نە پیاوی نابینا و نە شەل و نە دەموچاو خوار و نە شێوە تێکچوو، 19نە پیاوی دەست یان پێ گۆج، 20نە قەمبوور، نە کورتەباڵا، نە ئەوەی کە کەموکوڕی لە چاویدا هەیە یان زام و برینێکی بەردەوامی هەیە و نە قۆڕ. 21هەر پیاوێک لە نەوەی هارونی کاهین کەموکوڕی تێدابێت، نابێت بێتە پێشەوە بۆ پێشکەشکردنی قوربانییە بە ئاگرەکان بۆ یەزدان؛ لەبەر ئەوەی کەموکوڕی تێدایە، پێویستە نەیەتە پێشەوە بۆ پێشکەشکردنی نانی خوداکەی. 22دەتوانێت لە نانی خوداکەی بخوات، لە پێشکەشکراوە پیرۆزەکە و لە خواردنە هەرەپیرۆزەکانیش؛ 23بەڵام نابێت بێتە لای پەردەکە و لە قوربانگاکەش نزیک بکەوێتەوە، چونکە کەموکوڕی تێدایە، نەوەک پیرۆزگام گڵاو بکات، چونکە من یەزدانم، کە پیرۆزیان دەکەم.“»\n24ئینجا موسا لەگەڵ هارون و کوڕەکانی و هەموو نەوەی ئیسرائیلدا دوا.\nKSS : لێڤییەکان 21


کۆدی هەواڵ: 4602\nڕێکەوتی بڵاوکردنەوە: 12:16 - 2022/01/04\nبەپێی هەواڵی کوردپرێس، هیوا عوسمان شرۆڤەکاری پرسی کورد بە ئەلمۆنتیۆتری وتووە ئیدارەی نوێی ئەمریکا خەمساردە لەبارەی دانوستانی لایەنە کوردییەکان لە سووریا.\nناوبراو بڕوای وایە ئەمریکییەکان لە چەند مانگی ڕابردوودا خەمسارد بوون هەمبەر دانوستانی کوردی-کوردی دوو لایەنی سەرەکیی کوردەکان لە سووریا و هەروەها بێ مەیلیی نیشان داوە لەبارەی دانوستانی ئیدارەی خۆسەر و حکوومەتی هەرێمی کوردستان و ئەمەش بووەتە هۆی قووڵتر بوونی ناکۆکیی نێوان کوردەکان.\nئەم شرۆڤەکارەی پرسی کوردەکان دەڵێت خەمساردیی ئەمریکا دەتوانێت نیشاندەری ئامادەبوونی ئەمریکا بۆ کشانەوەی هێزەکانی خۆی لە ناوچەکە و ڕادەست کردنی بە تورکیا بێت کە ئەمەش خەیانەتێکی دیکەیە لەلایەن ئەمریکاوە.\nهیوا عوسمان ئاماژەی داوە بە داخرانی تەنها دەروازەی نێوان هەرێمی کوردستان و بەڕێوەبەرایەتیی خۆسەری کوردی لە باکووری سووریا و کاریگەریی داخستنی ئەو سنوورە لەسەر ژیانی خەڵکی باکووری ڕۆژهەڵاتی سووریا و دەڵێت چارەسەر کردنی ناکۆکیی نێوان هەرێمی کوردستان و بەڕێوەبەرایەتیی خۆسەر و باشتر بوونی ژیانی دانیشتووانی ناوچەی ژێر کۆنترۆڵی کوردەکانی سووریا بەسراوە بە هەوڵەکانی ئەمریکاوە؛ بەڵام ئەوەی کە ئاشکرایە ئەمەیە کە ئیدارەی نوێی ئەمریکا لەبارەی ئەم نێوەندگیرییە خەمساردە.


لەپێشانگایەك لەهەولێر بەهرەی ژمارەیەك كچ وژنی كورد خرایە ڕوو – Yalla\nتمّ النشر بواسطةيلا\t فبراير 12, 2018 اترك تعليقًا على لەپێشانگایەك لەهەولێر بەهرەی ژمارەیەك كچ وژنی كورد خرایە ڕوو\nمحمد عمر موسەیی\nگروپی خانمان بە هاوكاری ڕێكخراوی( پاو) لە ڕۆژانی ٨ و ٩و ١٠ پێشانگایەكی تایبەتی بە كاری دەستی و چنین و خواردن و تابلۆ و ئێكسسواراتی جلی كوردی و بە دەستی كچان و ژنانی كورد لە شاری هەولێر كردەوە.\nخەندە محمد سەرپەشتیاری گروپی خانمان بەم شێوەیە باسی پێشانگەكەی بۆ یەلڵا كرد ووتی : ئامانج لەم پێشانگایە دەرخستنی بەهرەی ژنە بەشداربووەكان وبەرزنرخاندنی كارەكانیان ودانانی نرخێكی گونجاوە بۆی، چونكە كاری دەستی لەهەموو وڵاتان نرخی تایبەتی هەیە ودەبێ ڕەچاوی ماندوو بوون وسەلیقەی دروستكەرەكەی لە بارچاو بگیرێت و هەروەها ئەوەش لە بەر چاو بگیرێت كە ئەو كاڵایانە دەگمەن وكەمن ولەهەموو شوێنیك بەرچاو ناكەوێت.\nسەرپەرشتیاری گروپی خانمان زیاتر بۆ یەلڵا ڕوونی كردەوە كە پڕۆژەكە بەبەشداری كۆمەڵێك ئافرەتی بەهرەمەند لە كچان و ژنان لە سنوری هەولێر و دەوروبەری ولەهەموو ئاست و تەمەنێك كراوەتەوە، وتێیدا بەشداربووەكان بەهرەكانیان نمایش كرد، بەرهەمەكانیش ئەم بابەتانەی دەگرتەوە، چنین ، كاری دەستی ، ئێكسسوارات ، بەكارهێنانەوه ، خواردن ، و تابلۆ.\nچرۆ خالید یەكێك لە بەشداربووە كان بۆ یەلڵا وتی: ئێمە دەمانەوێت لە رێگای ئەم پێشانگایە بیرۆكەیەك بۆ ژنان و كچانی كورد بخەینە ڕوو بۆ ئەوەی ئەوانیش هاوشێوەی ئێمە بتوانن لە داهاتوودا سوود لە م كارانە ببینن و پەرەی پێ بدەن وبتوانن بژێوی ژیانیان دابین بكەن.\nتمّ النشر بواسطةيلا فبراير 12, 2018 نُشر فيهەواڵالوسوم: تابلۆ،هەولێر،پێشانگا،ڕێكخراو،ژن،ژنی كورد


میحنەتی ئیسڵاح – تۆڕی میدیایی خەڵک\n2019/11/05 - 2:32 PM\nگەورەترین میحنەتێک کە رووبەڕووی چاکسازی و گەندەڵی ئەبێتەوە، چ لە کوردستان و چ لە عێراقدا، ئەوەیە خودی بکەرو ئەنجامدەرو بنیاتنەرانی گەندەڵی و ناعەدالەتی، هەر ئەوانەن کە رۆژانەو بەتایبەت لەکاتی هەڵچوونە جەماوەرییەکاندا، دەنگیان لە هەمووی بەرزترو سەدایان لە هەمووی بڵندترە بۆ چاکسازی و پابەندبوون بە سیستمەوە!\nهەر بۆ نموونە لە ئێستای عێراقدا، لەبری قسەکردن لە هۆکارەکانی جێبەجێ نەکردنی خودی دەستوورو دەیان بڕیارو پلان و یاسا بۆ چاکسازی و بە سیستماتیککردنی دامودەزگاکان‌و پتەوکردنی لامەرکەزیەت و بەشداری راستەوخۆی هاوڵاتیان لە قسەکردن و بڕیاردان لە ژیان و گوزەرانیاندا، کەچی بەفیتی خودی گەندەڵکاران، باسەکان بەلاڕێداو قسەکان بە ئاراستەی خراپی سیستم و دەستوورەکە ئەبەن.\nخۆپیشاندانەکانی عێراق گرنگ و پڕ جەوهەرن، ئەوان قسەیان لەسەر ناعەدالەتیە، لەسەر بێدادیە، لەسەر برسێتی و خراپی ژیانە، لەسەر فەسادی نوخبەی دەسەڵاتداری عێراقە، لەسەر بێکەڵکی و بێدەربەستی ئەو دەستەبژێرەیە کە تەنها لەخەمی پێگەی خۆیاندان. وادەردەکەوێ ئەوەی هەوێنی ئەو ناڕەزایەتیانەن کەسانی مەدەنی و خەمخۆری راستەقینەی ئایندەی میللەت‌و وڵاتەکە بن. بەشێکی گرنگ لەو داخوازییانە لە دەستووردا جێگیرکراوە.\nئالیەتی حوکمڕانیش لە عێراقی نوێدا بە شێوەیەک دیزاین کراوە، کە بوارێکی زیاتر بە لامەرکەزیەت و دەسەڵاتی مەحەلی بدات. کەچی وا تازە بەتازە لێرەو لەوێ دەنگانێک بڵند ئەبنەوە باس لە مەرکەزیەت و گۆڕینی سیستمی حوکمڕانی ئەکەن وەک ئەوەی هۆکارەکە سیستمەکە بێت نەک جێبەجێ نەکردن و بەلاڕێدابردن و پەراوێزخستنی.\nلەم یاریە راستەقینەو هەوڵی بەلاڕێدابردنەدا، لایەنی کوردی دەبێت هۆشیارانە مامەڵە لەگەڵ پرسەکە بکات و تێبگات کە ئەمجارە مەسەلەکە جدیە. بەلاڕێدابردن و گەمارۆدان هەروا بەئاسانی ناچێتەسەر. هێزەکانی کوردستان و کۆمەڵگەی مەدەنی و دەستەبژێری سیاسی – رۆشنبیری دەبێت هەم جەخت لەسەر ناوەرۆکە پێشکەوتوخوازەکانی داخوازیەکان بکات لەپێناو ژیانێکی باشترو عەدالەت و بنبڕکردنی فەساددا، هەمیش خۆی بۆ ئەگەرەکانی تر ئامادەبکات. گوتاری سیاسی کوردستان، چ لە پرسی ناوخۆو چ لە مەسەلەی دەستوورو بەشداری کورد لە بەغدادا، دەبێ پڕاوپڕ بێت بە ویست و پلانی راستەقینە بۆ چاکسازی و دژایەتی گەندەڵی و باشترکردنی ژیانی هاوڵاتیان و گرنگیدان بە نەوەی داهاتوو بەتایبەت دۆزینەوەی دەرفەتی کارو ژیانێکی پڕ لە کەرامەت بۆیان. بەدەر لەوە بەدڵنیاییەوە دەکەوینە نێو چەقی گێژاوەکە.


كەشوهەوای شارەكانی هەرێمی كوردستان – تۆڕی میدیایی خەڵک\nبەپێی پێشبینییەكانی كەشناسی، ئەمڕۆ چوار شەممە ئاسمان لەنێوان ساماڵ و پەڵە دەبێت.\nهەر بەپێی پێشبینییەكان، سبەینێ پێنج شەممە ئاسمان ساماڵ و پەڵە هەور و نیمچە هەور دەرێت.\nبەپێی زانیارییەكانی كەشناسی جیهانی لە كۆتایی هەفتەی داهاتوو باران بارین دەستپێدەكات.\nئەمەش لەكاتێكدایە، بەرپرسانی عێراق هۆشداری سەرهەڵدانی مەترسییەكی گەورە دەدەن لە عێراق و هەرێم، بەهۆی گرتنەوەی تەواوەتی ئاو لەلایەن توركیا و ئێرانەوە.\nپاسپۆڕتی سلێمانی داوایەك لە هاووڵاتییان دەكات\nئەمڕۆ لە دوو پارێزگای هەرێم باران دەبارێت\nخەڵك- بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، بومەلەرزە شارێكی كوردستانی هەژاند. (زیاتر…)\n20 نیسان 2021 9.30 pm\nخەڵك بەرێوەبەرایەتی گشتی كەشناسی هەرێمی كوردستان ڕایدەگەیەنێت، سبەی ئاسمانی ناوچەكانی هەرێم لە هەندێك كات هەوری…\nسبەی، پلەكانی گەرما دەگاتە 48 پلە\n29 حوزەیران 2021 10.35 am\n15 حوزەیران 2021 12.45 pm\nخەڵك- بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، گۆڕانكاری لە پلەكانی گەرما…


كوردستان 17/05/2022 - 15:41 ڕۆژهات لوقمان\nڕه‌نج عومه‌ر، ئەو شاخەوانەی پێش دوو مانگ بڕیاری دا بچێتە سەر چیای ئێڤێرێست و لەوێ ئاڵای کوردستان هەڵبکات، دوێنێ 16/5/2022 گەیشتە سەر چیای ئێڤرێست و لەوێ ئاڵای کوردستانی هەڵکرد، بەڵام بەهۆی بەفر و سەرماوە بینایی لەدەست دا.\nڕێژین ئه‌حمه‌د، هاوژینی ئەو شاخەوانە، ئەمڕۆ سێشەممە 17/5/2022، بە (باسنیوز)ی ڕاگەیاند: ''ڕەوشی ڕەنج لە چیای ئێڤێرێست خراپە و تەندروستیی تێک چووە، هەلیکۆپتەرێکی تایبەت لەسەر چیا هێناویەتە خوارێ و ئێستا لە نەخۆشخانەیەکی شاری کاتماندۆ، پایتەختی وڵاتی نیپاڵ، لەژێر چاودێریی پزشیکیدایە''.\nهاوژینی ڕەنج گوتیشی: ''من ئەم بەیانییە لەگەڵ ڕەنج قسەم کردووە، لە نەخۆشخانەیە و بەهۆی بەفر و سەرماوە بینایی چاوی راستەی لەدەست داوە و چاوەکەی دیکەیشی تاریک بووە، بۆیە پزیشکەکان پێیان گوتووە کە دەبێ چارەسەری وەربگرێت، بەڵکوو بینایی بۆ بگەڕێتەوە و ئێمەش چاوەڕێین بە سەلامەتی بگەڕێتەوە ناو خاکی هەرێمی کوردستان''.


نرخی پەتاتە و تەماتە و باینجان بۆتە دوو هێندەقەدەغەكەی حكومەت فریای جوتیارانی كەركوك دەكەوێت\nكەركوك/ 2021/ بەقاڵێكی شاری كەركوك كە بەرهەمی میوە و سەوزەی هاوردەكراو و ناوخۆییش دەفرۆشێت فۆتۆ: كەركوك ناو\nدەمێكە وەزاح شاهری هێندە بە كاری جوتیاری دڵخۆش نەبووە، چونكە ماندوبونی بەفیڕۆ ناچێت و بەرهەمەكانی بە نرخێكی باش ساغ دەكاتەوە.\n"تەنیا ترسمان لەوە هەیە بە تەواوی روبكەینەوە كشتوكاڵ و جارێكیتر توشی بێ بازاڕی و ساغنەكردنەوەی بەرهەمەكانمان ببینەوە بەهۆی بەرهەمی هاوردەوە" شاهری، جوتیار لە كەركوك وای وت.\nئەوەش دوای ئەوەدێت وەزارەتی كشتوكاڵی عیراق، لە چەند مانگی رابردووەوە و هەر جارەو بە قۆناغێك، هاوردەكردنی بەرهەمی دەرەكی قەدەغە دەكات، تا بەرهەمی ناوخۆیی لە بازاڕەكاندا بفرۆشرێت.\nلە دوایین بڕیاری وەزارەتەكەدا، كە 22ی ئۆكتۆبەری ئەمساڵ دەركراوە، قەدەغە خراوەتە سەر بەرهەمی پەتاتەی هاوردەكراو لە تەواوی دەروازە و بازگەكاندا، بەوپێیەی لەناوخۆدا بەشی پێداویستی خەڵك بەرهەمدەهێنرێت و هەوڵدەدەن هەناردەیشی بكەن، وەك چۆن پێشتریش هاوردەكردنی تەماتە و باینجان و كولەكە و چەندین بەرهەمی دیكەی قەدەغە كرد.\nهەروەها وەزارەت لە بەیاننامەیەكدا دەڵێت رێكاری توند دەگرنەبەر بۆ رێگری لە هێنانی بەرهەمی هاوردە بە قاچاغ لە دەروازە و بازگەی پارێزگاكاندا.\nكەركوك/ 2021/ پەتاتە و سەوزەی ناوخۆ لە دوكانێكی بەقاڵیدا فۆتۆ: كەركوك ناو\nجوتیارەكەی كەركوك داوادەكات قەدەغەی هاوردەكردنی ئەو بەرهەمانە بەردەوام بن، چونكە "كاریگەری باشی لەسەر كاری ئێمە هەبووە و بۆتە پاڵپشتی بۆ جوتیاران"، لەكاتێكدا زۆرێك لە جوتیاران بەهۆی نەبونی بازاڕێكی باش بۆ ساغكردنەوەی بەرهەمەكانیان پێشتر رویان لە كار و كاسبی تر كردووە.\nوەزاح شاهری بەپێیویستی زانی لانیكەم لە كاتی هاوردەكردنی بەرهەمی دەرەكیدا هاوكاری جوتیاران بكرێت تا روبەڕوی زیانی زۆری دارایی نەبنەوە، دەكرێت ئەو هاوكارییەش بە دابینكردنی ئاو، دەرمان و پەیین و پێداویستییەكانی دیكەی كشتوكاڵی بێت.\nبەپێی ئامارەكانی كشتوكاڵی كەركوك كە تایبەت بە (كەركوك ناو) دراوە، لەمساڵدا نزیكەی 30 هەزار دۆنم زەوی كراوە بە بەرهەمەكانی وەك باینجان، كولەكە، تەماتە، خەیار، بیبەر، پیاز، بامێ، لۆبیا، كاڵەك و شوتی.\n"راستە نرخی بەرهەمی ناوخۆیی بەرز بۆتەوە بەراورد بە بەرهەمی هاوردە، بەڵام پێموایە ئێمەش پێویستە هانی بەرهەمهێنانی ناوخۆیی بدەین بەوپێیەی قازانجەكەیشی هەر بۆ جوتیارانە و وادەكات بەرهەمی باشتر پێشكەشبكەن" عەلی سەباحی، هاوڵاتی دانیشتوی كەركوك وادەڵێت.\nبەبڕوای ئەو ئەگەر حكومەت هاوكاری جوتیاران بكات ئەوكات نرخی بەرهەمی ناوخۆییش هێندە بەرز نابێتەوە.\nپەتاتەی هاوردە كیلۆی بە 300 دینار بووە و پەتاتەی عیراقی كیلۆی بە 650 دینارە\nبەپێی بەدواداچونەكانی (كەركوك ناو)، نرخی زۆربەی بەرهەمە ناوخۆییەكانی كەركوك دوو هێندە و زیاتریشە، بەراورد بە بەرهەمی هاوردە.\nئەبو فەلاح، بەقاڵێكی شاری كەركوكە و دەڵێت قەدەغەكەی حكومەت نرخی بەرهەمی ناوخۆیی لە بەرانبەر هاوردەدا زیاتر كردووە، لەكاتێكدا كیلۆیەك تەماتەی هاوردەكراوی ئێرانی باش و شیاوی بە 500 دینار كڕیووە و بە 750 تا هەزار دینار فرۆشتویەتی، ئێستا تەماتەی ناوخۆیی كیلۆی بە 850 دینار دەكڕێت و ناچارە بە زیاتر لە 1500 دینار بیفرۆشێتەوە.\nهەروەها بۆ (كەركوك ناو)ـی رونكردەوە پەتاتەی هاوردە كیلۆی بە 300 دینار بووە و ئێستا پەتاتەی ناوخۆیی كیلۆی بە 650 دینار دەكڕێت.\n"ئەگەر حكومەت هاوكاری جوتیاران بكەن بۆ زیادكردنی بەرهەمی ناوخۆیی بە دابینكردنی هۆكارەكانی گواستنەوەی بەرهەمەكان و ماددە كیمیاییەكان .. ئەوا نرخەكەیشی دیاریكراو دەبێت و كەس ناتوانێت یاری بە نرخی بەرهەمەكانەوە بكات" ئەبو فەلاح وای وت.\nلە نیسانی ئەمساڵیشدا وەزارەتی كشتوكاڵ هاوردەكردنی زیاتر لە 23 جۆر میوە و سەوزەی قەدەغە كرد بە ئامانجی بوژاندنەوەی كەرتی كشتوكاڵ و گرنگیدان بە بەرهەمی ناوخۆ.\nكەركوك/ 8ی نیسانی 2021/ بازاڕی عەلوەی كەركوك. فۆتۆ: كەركوك ناو\nخەندە كەركوكی، لێپرسراوی راگەیاندنی بەڕێوەبەرایەتی كشتوكاڵی كەركوك بە (كەركوك ناو)ـی وت "بڕیارەكەی وەزارەت بۆ رێگری لە هاوردەكردنی پەتاتەیە لە وڵاتانی دراوسێی عیراق تا پشت بە بەرهەمی ناوخۆ ببەسترێت".\nئەوەشی خستەڕوو هەر لە لیستی قەدەغەكراوەكانی دیكەدا خەیار، باینجان، كولەكە، بیبەر، خورما، پاقلەی سەوز و هەنگوین هەن.\nجگە لە بەرهەمی كشتوكاڵی، قەدەغە لەسەر هاوردەكردنی هێلكە، مریشكی زیندو و بەستو، ماسی بەستووش هەیە، بەوتەی خەندە كەركوكی.\nلە زۆربەی بازگەكاندا چەند مانگێكە چاودێری تایبەت بە بەرهەمە كشتوكاڵییەكان دانراون تا رێگریی لە تێپەڕینی بەرهەمی هاوردە بۆ ناو كەركوك بكەن.\nسەرچاوەیەكی ئاگادار لە بازگەكانی كەركوك بە (كەركوك ناو)ـی وت "لە چەند مانگی رابردووەوە تائێستا توانیومانە دەست بەسەر سەدان ئۆتۆمبێلی بارهەڵگر لە بەرهەمی هاوردەكراودا بگرین و رێگە نەدەین بە رێگەی رەسمی یان قاچاخ بچنە ناو كەركوكەوە".\nئەو سەرچاوەیە وتیشی چەند رێگایەكی قاچاخ هەبووە تا بەرهەمی هاوردە ببرێنە ناو كەركوك و ئەو رێگایانەش بە یەكجاری داخراون.\nپارێزگای كه‌ركوك، كە به‌ر له هێرشی داعش له ناوه‌ڕاستی 2014دا له گرنگترین ناوچه كشتوكاڵییه‌كان بوو، به‌رهه‌مه‌كانی هه‌نارده‌ی پارێزگاكانی باشور و ده‌ره‌وه‌ی وڵاتیش ده‌كرا، سەرباری بوژاندنەوەی رێژەیی دوای كۆتاییهاتنی ئەو رێكخراوە، بەڵام جارێكیتر بێبارانی لەمساڵدا بەشێكی زۆر لە بەرهەمی كشتوكاڵی پارێزگاكەی بۆ نیوە كەمكردەوە، بە تایبەت گەنم و جۆ.


نۆکیا لە ٢ی مانگی داهاتوو کۆنگرە دەبەستێت. – کەی ئای تی ئێن\nبابەتی گرینگ 26, ئازار 2014\nدوێنی سێ شەممە کۆمپانیای نۆکیا دەستی کرد بە ناردنی بانگهێشتنامە بۆ میدیاکاران بە مەبەستی ئامادەبوونیان لە کۆنگرەیەک کە لەشاری سانفرانسیسکۆی ویلایەتە یەکگرتووەکانی ئەمریکا لە ٢ی نیسان دەبەسترێت.\nناونیشانی ڕووداوەکە بەم دروشمە ڕازاندراوەتەوە More Lumia واتە لومیای زیاتر و بەمەش بە گوێرەی ئەم دروشمە بێت کۆمپانیا مۆبایلێکی تر لە زنجیرەی مۆبایلەکانی لومیا ڕادەگەیەنێت کە بە سیستەمی ویندۆز فۆن کاردەکەن.\nشایەنی باسە ئەم کۆنگرەیەی نۆکیا هاوکاتە لەگەڵ کۆنگرەی ساڵانەی گەشەپێدەرانی مایکڕۆسۆفت سەبارەت بە سیستەمی کارگێری ویندۆز فۆن و وا پێدەچێت کۆمپانیا تاوتوێی داهاتووی ئەم سیستەمە بکات لەسەر مۆبایلە هۆشمەندەکانی لومیای نۆکیا.\nجێگای وەبریهێنانەوەیە، کۆمپانیا نۆکیا لە کۆتای مانگی ڕابردوو لە کۆنگرێسی جیهانی مۆبایلی ٢٠١٤ سێ مۆبایل ڕاگەیاند کە بەسیستەمی ئەندرۆد کاردەکەن، بەناوەکانی نۆکیا ئێکس و نۆکیا ئێکس پڵەس و نۆکیا ئێکس ئێڵن.\nتاگەکان مایکرۆسۆفت موبایل نۆکیا هۆشمەند


کۆماری ئیسلامی ئێران هۆکاری تەشەنە و بڵاوبوونەوە و ئاماری زۆری مردنە لەڕێی کوڕۆناوە - كۆمه‌ڵه‌ی مافی مرۆڤی کوردستان\nکۆمەڵەی مافی مرۆڤی کوردستان حکومەتی کۆماری ئیسلامی ئێران بە هۆکاری سەرەکی مردنی هەرە زۆری تووشبوان بە ڤایرۆسی کوڕۆنا دەزانێ. ئەم حکومەتە لانیکەم سێ حەوتوو بەر لە هەڵبژاردنەکانی ڕێبەندان ئاگاداری هاتنی ئەم ڤایرۆسە مەترسیدارە بوو، بەڵام بە بەرپەرچدانەوەی ئەم مژارە گرنگە و فریوودانی خەڵک بواری بڵاوبوونەوەی ئەم ڤایرۆسەی ڕەخساند.\nبێدەنگی بەرپرسانی حکومەتی ئێران بە بەراوەرد زۆر مەترسیدار و کوشندەتر لە ڤایرۆسی کوڕۆنا بووە، گەر حکومەتی ئێران لە دەسپێکی تووشبوونی خەڵک، زانیاری تەواو و ڕێک و پێکیان بدایەت بە خەڵک، میکانیزمەکانی خۆپاراستن و ڕێگریان گەڵاڵە بکردایە، بێ گومان ئاماری مردن بە خێرایی ئێستە نەدەبوو و کەسانێکی کەمتریش تووش دەبوون.لەهەمووی خراپتر ئەوەیە کە حکومەتی کۆماری ئیسلامی ئێران دوایی تووشبوونی شاری قوم ئامادە نەبووم ئەو شارە کەرەنتینە بکات و ڕێگری بکات لە بڵاوبوونەوەی ئەم ڤیرۆسە بۆ شارەکانی تر.\nهەنووکە بەشی هەرە زۆری شارەکانی ئێران و ڕۆژهەڵاتی کوردستان تووشی ئەم ڤایرۆسە مەترسیدارە بوون و حکومەتی کۆماری ئیسلامی ئێران کەمترین ڕێکاری بەرگری بە جێ گەیاندووە.\nبە پێی ئەو ڕاپۆڕتە چەشناوچەشنانەی کەلە ڕۆژهەڵاتی کوردستان و ئێرانەوە بڵاو دەبنەوە،لانیکەم ۹۰۰ کەس گیانیان لە دەست داوە و چەندد هەزار کەسیش تووشی ئەم ڤایرۆسە بوون.\nحکومەتی ئێران هیچ چەشنە پێداویستییەکی نەخستۆتە خزمەت ناوندت پزیشکی و دەرمانییەکان و نەخۆشخانەکان لەگەڵ کەمی کەرەستەی پێویست دەستەو داوێنن.\nکۆمەڵەی مافی مرۆڤی کوردستان داوا لە خەڵکی ڕۆژهەڵاتی کوردستان و ئێران دەکات کە بۆ خۆیان و بە شێوازێکی هاوئاهەنگ و جڤاکی سەرپەرشتی تایبەتی پاراستنی و ڕێگری لەم ڤایرۆسە بکەن و لە ماڵەوە بمێننەوە و لە ئامادە بوون لە ناوشار، شوێنی کار، قوتابخانە و …دووری بگرن.\nشیاوی باسە کە لە ئەگەر پاراستنی و بە جێ گەیاندنی بابەتە بێهداشتی و تەندرووستییەکان و کۆنتڕۆڵی زۆرتر دەتوانرێ ڕێگری بکرێ لە بڵاوبوونەوەی زیاتر ئەم ڤایرۆسە.لە ئەگەری دەرکەوتنی نیشانەکانی ئەم نەخۆشییە لە خۆیان یان کەسانی تر سەردانی دوکتۆر بکەن و بە شێوەی هەرەوەزی و خۆبەخشانە خۆیان کەرەنتینە بکەن.\n← ڕێنوێنیەکانی رێکخراوەی سڵامەتی جیهانی بۆ بەرەنگاربوونەوەی ڤایرۆسی کرۆنا\nسەحەر کازمی پاش تێپەڕاندنی حوکمەکەی لە زیندان ئازاد کرا →


سه‌رۆکی ئێران فه‌رمان ده‌دات یۆرانیۆمی وڵاته‌که‌ی بۆ ئاسـتێـکی به‌رزتر بـپـیتێنرێت\nی مانگی دوو ٠٧, ٢٠١٠\nسه‌رۆکی ئێران فه‌رمانی به ئاژانسی ئه‌تۆمی وڵاته‌که‌ی داوه که‌وا ده‌سـت‌بکه‌ن به پـیتاندنی یۆرانیۆمی وڵاته‌که‌یان بۆ ئاسـتێـکی به‌رزتر.\nڕۆژی یه‌کشه‌ممه مه‌حمود ئه‌حمه‌دی‌نه‌ژاد له لێـدوانێـکیدا که له ته‌له‌فیزیۆنی ده‌وڵه‌تی ئێرانه‌وه په‌خش کرا گوتی ئه‌و داوای له عه‌لی ئه‌کبه‌ر سـاڵحی سه‌رۆکی ئاژانسی وزه‌ی ئه‌تۆمی وڵاته‌که‌ی کردووه ده‌ست‌بکه‌ن به پـیتاندنی یۆرانیۆم تا ئاستی 20%. بڕیاره یۆرانیۆمه‌که وه‌ک سـووته‌مه‌نی بۆ ڕیاکتۆرێـکی ناوه‌کی بۆ توێژینه‌وه به‌کاربێت.\nئێران و کۆمه‌ڵی زلهێزانی جیهان به پاڵپشـتی نه‌ته‌وه یه‌کگرتووه‌کان له‌سه‌ر سه‌ودایه‌ک وتووێژده‌که‌ن بۆ ڕه‌وانه‌کردنی یۆرانیۆمی ئاسـت نزم پـیتێنراوی ئێران بۆ ده‌ره‌وه و له‌وێ بۆ ئاسـتێـکی به‌رزتر بـپـیتێنرێت و پاشـان بگه‌ڕێندرێته‌وه بۆ ئێران. هه‌فته‌ی ڕابردوو ئه‌حمه‌دی‌نه‌ژاد گوتی ئێران ئاماده‌یه یۆرانیۆمی خۆی ڕه‌وانه‌ی ده‌ره‌وه بکات.\nئه‌م دوایـین لێـدوانه‌ی سه‌رۆکی ئێران پاش ئه‌وه هات که وه‌زیری به‌رگری ئه‌مه‌ریکا ڕۆبه‌رت گه‌یتس داوای له کۆمه‌ڵی نێونه‌ته‌وه‌یی کرد پـێـکه‌وه کار بکه‌ن بۆ فشـارخسـتنه سه‌ر ئێران تا ده‌ست له خواسـته ناوه‌کیـیه‌کانی هه‌ڵبـگرێت. به‌ڕێز گه‌یتس ڕۆژی یه‌کشه‌ممه‌ش له ڕۆما به په‌یامنێرانی گوت هێشـتا کات هه‌یه بۆ ئه‌وه‌ی سـزاکان کار بکه‌ن.


کوردیپێدیا - زەعیم فەتاح غازی دەرباس\n✌ زەعیم فەتاح غازی دەرباس | 🏷 پۆل: شەهیدان | زمانی بابەت: 🏳 کوردیی ناوەڕاست | 👁🗨\nزەعیم فەتاح غازی دەرباس\n(1965/ دهۆکدهۆک/ زاخۆزاخۆ)، لە رۆژی (09-05-1989)دا گیراوە، دواتر لە ڕۆژی (19-06-1990)دا لە زیندانی ئەبوغرێبئەبوغرێب لە سێدارە دراوە.\n📅 رۆژی لەدایکبوون: 06-04-1965\n📅 رۆژی کۆچی دوایی: 19-06-1990 (25 ساڵ)\n⛓ بەندیخانە: 🔒 ئەبوغرێب\n➕ ئەم بابەتە لەلایەن: (مانو بەرزنجی)ەوە لە: Jun 9 2015 8:52PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 8 2019 8:04PM باشترکراوە\n👁 ئەم بابەتە 6,873 جار بینراوە\n1. 👁 06-04-1965\n2. 👁 09-05-1989\n3. 👁 19-06-1990\n1. 👁 ئەبوغرێب


گەنجێکی سویدی لە رێگەی کەناڵی تایبەتی خۆیەوە لە پێگەی یوتیوب ساڵانە 12 ملیۆن دۆلار به‌ده‌ست ده‌هێنێت.\nسەرەتا»هه‌واڵ»گەنجێکی سویدی لە رێگەی کەناڵی تایبەتی خۆیەوە لە پێگەی یوتیوب ساڵانە 12 ملیۆن دۆلار به‌ده‌ست ده‌هێنێت.\nوەک ئاشکرایە پێگەی یوتیوب لە جیهاندا بەکارهێنەرێکی زۆری هەیە بەمەش یەکێک لەو گەنجانەی زۆرترین داهات لە رێگەی یوتیوب کۆدەکاتەوە گەنجێکی سویدیە ، کە له رێگه‌ی كه‌ناڵی تایبه‌تی خۆیه‌وه له پێگه‌ی یوتیوب، ساڵانه 12 ملیۆن دۆلار به‌ده‌ست ده‌هێنێت.\nفێلیكس جێڵبێرگ، ئه‌و گه‌نجه سویدیه ته‌مه‌ن 28 ساڵه‌یه كه به بڵاوكردنه‌وه‌ی گرته ڤیدیۆكانی له پێگه‌ی ڤیدیۆیی یوتوب بڵاودەکاتەوە ساڵانه بڕێكی زۆر پاره په‌یدا ده‌كات و وە بووه‌ته یه‌كێك له ملیۆنێره‌كانی جیهان و له ئێستادا كه‌ناڵه‌كه‌ی له یوتیوب خاوه‌نی زۆرترین به‌شداربووه.\nوە ئه‌م ڤیدیۆیانه‌ی كه “جێڵبێرگ” بڵاویان ده‌كاته‌وه له كه‌ناڵه‌كه‌ی لە یوتیوب بەشێوەیەکی گشتی زیاتر قسه‌كردنه له‌سه‌ر یاری كۆمپیوته‌ری له جۆره‌كانی ترسناك و ئه‌كشن و ئه‌و پاره زۆره‌ش كه ده‌ستی ده‌كه‌وێت له ڕێگه‌ی بڵاوكردنه‌وه‌ی ڕیكلامه‌وه‌یه له كه‌ناڵه‌كه‌یدا.\nوە كه‌ناڵه‌كه‌ی فێلیكس به‌ناوی پیودیپای (PewDiePie)ه‌وه‌یه كه له ساڵی 2009 دایناوه‌و له ئێستادا خاوه‌نی 63 ملیۆن به‌شداربوو (Subscriber)وە\nلینكی كه‌ناڵه‌كه‌ی فێلیكس له یوتیوب گرتە بکە …\nبابەتەكانی پێشووترخۆشترین یاری Online و Offline بۆ وەگەڕخەڕی ئەندرۆید دابەزێنە!!!…\nبابەتی دواتر پرۆگرامێک بۆ بەهێز کردنی توانای کۆمپیوتەرەکەت\nسامسۆنگ نوێترین بەرهەمی بە ناوی Galaxy A80 ئاشکرا کرد.\nسەکۆی گۆگل پڵەس بە یەکجاری ماڵئاوایی لە بەکارهێنەرانی کرد.\nنوێترین زانیاری لەبارەی هەرزانكردنی نرخی ئینتەرنێتەوە\nبەرێوەبەری راگەیاندنی وەزارەتی گواستنەوەو گەیاندن رایدەگەیەنێت وەزارەتی گواستنەوەو گەیاندن بریاریدا بەكەم كردنەوەی نرخەكانی ئینتەرنێت و…\nلیستی ئەو مۆبایلانەی گەلاکسی کە ئەندڕۆید ئۆریۆ 8 پێدەگات\nلەلایەن Rawezh Saeed 30/11/2017\nوەکوو دەزانین لە کۆتا وەشانیدا گووگڵ بۆ سیستەمی کارپێکەری ئەندڕۆید، ئەندرۆید ئۆریۆی بڵاو کردەوە سەرەتا…\nبه‌شی چوارم فه‌نكشنه‌كانی String trim in\nچۆنیه‌تی به‌كار هێنانی ئینستاگرام له‌سه‌ر كۆمپیوته‌ر\nلەلایەن Darya ismail 17/10/2016\nزۆرێك له ئێمه ئاره‌زوو ئه‌كات انیستگرام له‌سه‌ر كۆمپیوته‌ركه‌ی به‌كار بێنێ بێگومان بۆ ئه‌م مه‌به‌سته‌ش كۆمه‌لێك…\nچاره‌سه‌رى كێشه‌ى نه‌بوونى شوێنى هێدفۆنى ئایفۆن ٧\nلەلایەن botan luqman 04/10/2016\nئایفۆن ٧ دوای ئه‌وه‌ی له ٧ی مانگی ئه‌یلوولی ڕابردوو نمایش كرا ده‌نگۆیه‌كی زۆری به دوای…\nبەرنامەیەكی ناوازە بۆ خوێندنەوەی قورئانی پیرۆز بە شێوازێكی نایاب\nلەلایەن Ranja Hseen 23/12/2017\nئەم بەرنامەیە جیاواز لە بەرنامەكانی تر شێوازێكی جوان و بەكارهێنانێكی ئاسانی هەیە و یەكێكە لە…\nدێڵ یەکەم لاپتۆپی بارگاویکردنەوەی وایەرلێسی خستە بازاڕەوە\nلەلایەن Rasty Saeed 12/07/2017\nتەکنەلۆژیای بارگاوی کردنەوەی ئامێرە هۆشمەندەکان بەبێ بوونی وایەر و لە رێگای وایەرلێسەوە ، نوێترین تەکنەلۆژیایە…


٤٣ ساڵ بەسەر هەوڵی تیرۆرکردنی سەرۆک بارزانی دا تێپەڕ دەبێت\nTHU, 20 JAN 2022 23:04 Erbil, GMT +3\nSAT, 8 JAN 2022 15:29 | KDP.info\nهەولێر -KDP.info- ئەمڕۆ ٤٣ ساڵ بەسەر هەوڵی تیرۆرکردنی سەرۆک بارزانیدا لە ڤیەننای پایتەختی نەمسا لەلایەن سیخۆڕانی ڕژێمی سەددامەوە تێپەڕ دەبێت.\nلە دوای نسکۆی ساڵی ١٩٧٥ دەسەڵاتدارانی عێراق لە سەرکردایەتیی پارتی دیموکراتی کوردستان دەترسان و لە هەموو ڕوویەکەوە هێرشیان دەکردە سەر سەرکردایەتیی پارتی و لە ڕۆژێکی وەک ئەمڕۆدا پێش ٤٣ ساڵ لە ١/٨/ ١٩٧٩ سیخۆڕانی ڕژێم هەوڵی تیرۆرکردنی سەرۆک بارزانییان دا و لە ئەنجامدا هەوڵەکەییان سەری نەگرت و ئازاد بەرواری و دکتۆر پیرۆت بریندار بوون.\nشارەزایانی سیاسی و مێژوویی دەڵێن، ئەوکات ڤیەننای پایتەختی نەمسا ناوەندێک بوو بۆ چالاکییە سیاسییەکانی پارتی و خۆڕێکخستنەوەی، بەتایبەت دوای نسکۆی شۆڕشی ئەیلوول، هاوکات ناوەندێکی گرنگ بوو بۆ قوتابییان و تێکۆشەرانی پارتی.\nدەشڵێن، ڕژێم وای زانی ئامانجەکەیان پێکاوە و سەرۆک بارزانی تیرۆر کراوە، بەڵام نەیانزانی پیلانەکەیان سەری نەگرتووە.\nئاماژە بەوەش دەدەن کە چوونی سەرۆک بارزانی بۆ ڤیەننا، پایتەختی نەمسا، بە ئامانجی درێژەدان بە خەبات و تێکۆشانی گەلی کورد لە دوای نسکۆی شۆڕشی ئەیلوول و ڕێکخستنەوەی پارتی بوو.